
Sfânta muceniţă Haritina (Charitina) din Amisus 
(s.v. 5 octombrie / s.n. 18 octombrie) 


Materiale despre Sfânta muceniţă Haritina: 


https://independent.academia.edu/emystea/Sf-muc-Haritina-(5-oct 


https://archive.org/details/Gsteaemy?query=+Haritina+ 


https://www.slideshare.net/steaemy 1/search_my_uploads?type=&new=&q=+Haritina+ 


Sie sie e 


Sfânta muceniţă Haritina lucra în casa lui Claudiu, un om bogat şi bun la suflet, dar 
păgân. Deşi rămăsese orfană de ambii părinţi şi fusese crescută de Claudiu, ea nu 

uitase de credinţa în Mântuitorul Iisus Hristos pe care o primise de la mama sa. În 
anul 303, când a început persecuția împăratului Dioclețian împotriva creştinilor, 
Haritina a fost dusă înaintea judecătorului împărătesc Domițian. Fiind supusă su- 
pliciilor, Sfânta muceniţă Haritina nu a renunţat la credinţa creştină, mărturisind cu 
putere pe Domnul nostru lisus Hristos. A suferit moarte martirică, iar trupul ei a 
fost îngropat creştineşte de păgânul Claudiu. 

In această lună (octombrie), ziua a cincea - Sfânta muceniţă Haritina (Minei) 


La Vecernie 


La Doamne strigat-am... Stihiri, glasul al 4-lea: 
Podobie: Ca pe un viteaz... 


Ca una ce eşti cu numele bucuriei, ai mers cinstită cu bucurie în cămara de mire 
cea cerească, unde ai dorit să-ţi câştigi vieţuirea, răbdând cu tărie focul, dezrădă- 
cinările dureroase ale dinţilor şi ale unghiilor, biruitoare Haritino! Fecioară mu- 
ceniță mult pătimitoare. 


Suferind sfărâmările fălcilor ai sfărâmat fălcile leilor, ceea ce eşti mult pătimitoare; 
şi dezrădăcinarea unghiilor cu vitejie ai suferit, dezrădăcinând trufule cele cumplite 
ale înşelăciunii; şi fiind aruncată în adâncurile mării, ai înecat răutatea vrăjmaşului 
celui viclean. 


După fericitul tău sfârşit, fuind aruncată în mare, te-ai adus mărit-o părintelui tău, 
care a strigat cu spaimă: Cum te-ai umplut acum de dar, fiica mea cea prea sfinţită 
şi prea dorită! Cu chinurile cinstitei tale mucenicii, ţi-ai dobândit numire adevărată, 
care mai înainte s-a însemnat cu darul. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Pe tine te avem liman de mântuire, cu totul neînviforat, Preacurată şi blândă linişte 
cu adevărat dumnezeiască mireasă, cei ce ne înviforăm foarte în noianul pri- 
mejdiilor celor cumplite şi grele ale vieţii. Pentru aceasta şi alergăm către tine toți 
strigând: Nu lipsi în veci, a părtini celor ce se roagă ţie. 


A Crucii, a Născătoarei 


Pe tine Mieluşeaua care ai născut pe Mieluşelul cel fără de prihană, cel ce a venit 
să şteargă păcatul a toată lumea, cu sângele Său, care s-a vărsat pentru noi, şi a 
înviat toată lumea; te rog, tu îmbracă-mă pe mine care sunt golit de dumnezeiasca 
nestricăciune, cu îmbrăcămintea dumnezeiescului dar, din lâna dumnezeieştii naş- 
terii tale. 


Tropar, glasul al 4-lea: Mieluşeaua Ta, Iisuse, Haritina, strigă cu mare glas: Pe 
Tine, Mirele meu, Te iubesc şi pe Tine căutându-Te, mă chinuiesc şi împreună mă 
răstignesc, şi împreună mă îngrop cu Botezul Tău; şi pătimesc pentru Tine, ca să 
împărăţesc întru Tine; şi mor pentru Tine, ca să viez pentru Tine; ci, ca o jertfă fără 
prihană, primeşte-mă pe mine, ceea ce cu dragoste mă jertfesc Ție. Pentru rugă- 
ciunile ei, ca un Milostiv, mântuieşte sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 
Canoanele amândouă din Octoih; şi al sfintei pe 4. 
Canonul Sfintei 


facere a lui losif 
Cântarea l-a, glasul al 4-lea 


Irmos: Adâncul Mării Roşii cu urme neudate pedestru trecându-l Israil cel de de- 
mult, cu mâinile lui Moisi în chipul Crucii, puterea lui Amalic în pustie a biruit. 

Cu darurile tale, Haritino umple de dar gândul meu, ceea ce eşti dăruită cu sfinţi- 
tele nevoinţe; ca şi cu sfinţenie să te măresc pe tine, ca pe o muceniţă biruitoare şi 
strălucită cu fecioria. 

Darul Preasfântului Duh te-a umplut de har şi te-a înfrumusețat cu împletituri săl- 
tătoare de bucurie şi te-a întărit să moşteneşti bucuria cea veşnică, ca pe ceea ce ai 
pătimit bărbăteşte. 

Slavă Tatălui şi Fiului şi Sfântului Duh. 


Inţelegând lăudata muceniţă că Te-ai spânzurat pe Cruce, Stăpâne, a răbdat chi- 
nurile cele cu durere, întărindu-se cu puterea Ta, a Celui ce ai întărit firea noastră. 


Şi acum şi pururea şi în vecii vecilor. Amin (a Născătoarei). 

Loc de încăpere te-ai făcut firii celei dumnezeieşti, Născătoare de Dumnezeu cu- 
rată; pentru aceea dorindu-te pe tine Haritina, după tine ca o fecioară s-a adus Fiu- 
lui tău. 

Cântarea a 3-a 


Irmos: Veselească-se de tine Biserica... 


Aprinzându-ţi sufletul dumnezeiasca dorire, ai stins poftele trupului şi înfierbân- 
tările cele cumplite ale chinurilor. 


Văzând că vrăjmaşul se surpă înaintea picioarelor celor muceniceşti, cu darul lui 
Hristos, să-i aducem laudă. 


Slavă Tatălui şi Fiului şi Sfântului Duh. 


Cu puterea cea lucrătoare a toate, ai sfărâmat capul vrăjmaşului, suferind cu tărie 
arderea capului tău muceniţă. 


Şi acum şi pururea şi în vecii vecilor. Amin (a Născătoarei). 


Pe tine Curată, cea singură binecuvântată între femei, iubindu-te muceniţa Hari- 
tina, s-a mărit cu darurile tale cele bune. 

Irmosul: Veselească-se de Tine Biserica Ta, Hristoase strigând: Tu eşti puterea 
mea Doamne, şi scăparea şi întărirea. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Pentru dragostea Domnului, mărită Haritino, suferind toate cele îngrozitoare ale 
muncilor, ai câştigat cununa muceniciei cea nestricăcioasă. 


Sedealna, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


De veselia celor înţelegătoare dorind şi curgerea celor văzute părăsindu-o, ţi-ai în- 
tărit gândul cu dumnezeieştile nădejdi; pentru aceea bucurându-te ai alergat către 
calea nevoinţei muceniță, şi ai surpat pe şarpele, şi ţi-ai împletit fecioară, frumoasă 
cunună de biruinţă, podoaba muceniţelor. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei), asemenea 


Mulţimile gândurilor mele celor necurate şi picăturile cugetelor celor necuvioase, 
cine va putea să le spună ceea ce eşti cu totul fără prihană? Încă şi pornirile şi rău- 
tatea vrăjmaşilor mei celor fără de trupuri, cine le va povesti? Ci cu rugăciunea ta, 
Ceea ce eşti bună, dăruieşte-mi scăpare de toate acestea. 


A Crucii, a Născătoarei, asemenea 


Pe Tine Hristoase, Cel ce te-ai născut din Părintele cel fără de început, văzându-Te 
spânzurat pe Cruce, Ceea ce Te-a născut trupeşte în vremurile cele de pe urmă, 
striga: Vai, mie prea dorite lisuse, cum voind Te răstigneşti acum de oamenii cei 
fărădelege, Fiule ? Cel ce eşti slăvit de îngeri ca un Dumnezeu! Te laud îndelung- 
răbdătorule. 


Cântarea a 4-a 

Irmos: Ridicat pe Cruce văzându-Te Biserica pe Tine Soarele dreptății, a stătut 
întru a sa rânduială, precum se cuvine, strigând: Mărire puterii Tale, Doamne! 


Ca pe o jertfă fără prihană, te-au răpit tiranii din braţele cele părinteşti şi către Jun- 
ghiere te duceau pe tine muceniță pătimitoare; că foarte tare ai iubit pe Părintele cel 
Ceresc. 

Urmând fecioarelor celor înțelepte, din destul ţi-ai umplut cu sânge candela ta cea 
sufletească prea lăudată, şi te-ai sălăşluit în dumnezeiasca cămară, muceniță cea cu 
numele darului. 


Slavă Tatălui şi Fiului şi Sfântului Duh. 


Inima ta arzându-se de dragostea Mirelui tău, a stins jăratecul rătăcirii cu vărsarea 
de sânge şi a uscat marea mulțimii dumnezeilor. 


Și acum şi pururea şi în vecii vecilor. Amin (a Născătoarei). 

Născut-ai pe Cel ce S-a întrupat, pe Dumnezeu Cuvântul, Născătoare de Dumnezeu 
prea curată; pe care iubindu-L Harituina cu înfocare, s-a pus împotriva focului şi a 
chinurilor celor de multe feluri. 


Cântarea a 5-a 


Irmos: 'Tu, Doamne lumina mea în lume ai venit, Lumina cea sfântă care întorci 
dintru întunericul necunoştinţei, pe cei ce Te laudă cu credinţă. 


Sfărâmându-ţi capul cu raderea şi cu fierbinţeala jăratecului, gânditoare de Dum- 
nezeu, nicidecum n-au mişcat tăria cugetului tău. 


Închipuind piroanele şi junghierea Ta, Doamne, rabd durerea frigărilor celor iuți şi 
fierbinţi, striga muceniţa. 


Slavă Tatălui şi Fiului şi Sfântului Duh. 


Cu biruinţă ţi s-a încununat capul Haritino, biruind cu chinurile tale, frumoasă 
fecioară, pe şarpele care a biruit pe Eva. 


Şi acum şi pururea şi în vecii vecilor. Amin (a Născătoarei). 

Mintea omenească nu poate să priceapă zămislirea ta cea mai presus de gând, Mai- 
că Fecioară; că pe Dumnezeu ai născut. 


Cântarea a 6-a 

Irmos: Jertfi-voi ţie cu glas de... 

Cu daruri şi cu semne a încununat cinstitul tău creştet, Hristos, pentru care ai şi 
poftit să pătimeşti, purtătoare de chinuri; ceea ce eşti cu numele bucuriei dumne- 
zeieşti. 

Cel ce a izbăvit pe Iona din adâncime, Acela te-a mântuit şi pe tine de Dumnezeu 
gânditoare, fiind aruncată în luciul mării; şi în adâncimea sângiurilor tale a înecat 
pe vrăjmaşul. 


Slavă Tatălui şi Fiului şi Sfântului Duh. 


Cu sabia răbdării ai omorât pe vrăjmaşul, şi suferind dezrădăcinarea tuturor din- 
ilor, purtătoare de chinuri, ai sfărâmat fălcile leilor celor fără de trupuri. 


Şi acum şi pururea şi în vecii vecilor. Amin (a Născătoarei). 


Aflându-te pe tine Fecioară putere şi întărire, răbdătoarea de patimi Haritina, 
munci tari suferă, şi bucurându-se se aduce Stăpânului tuturor în urma ta. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele dracilor curățindu-se, cu sângele cel curs prin milostivire din coasta Ta. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Intărindu-te la minte Haritino, ţi-ai întărit sufletul cu credinţa; biruind pe vrăjmaşi 
aievea i-ai ruşinat, stând înaintea lui Hristos întru tot fericită; şi acum, purtând 
haină din sângele tău şi cu îngerii bucurându-te, roagă-te pentru noi purtătoare de 
chinuri. 


Icos: Adunându-ne credincioşii cu cântări duhovniceşti să lăudăm, pe mărita fe- 
cioară, mucenița lui Hristos, Haritina căci aceasta cu sârguinţă alergând la locul ne- 
voinţei, a surpat îngâmfările vrăjmaşului, şi a călcat înşelăciunea idolească; iar cre- 

dinţa lui Hristos arătat a propovăduit-o. Pentru aceasta şi după vrednicie a primit 
de la EI cununa muceniciei cea nestricăcioasă. 


Sinaxar 
In această lună în ziua a cincea, pomenirea Sfintei muceniţe Haritina. 


Stih: Dezlegarea trupului, lucrul cel prea dorit, 
Haritina iată că prin rugăciune l-a primit. 

În a cincea zi Haritina a alergat, 

Și înlăuntru cetăţu lui Dumnezeu a intrat 


Aceasta a fost pe vremea împăratului Dioclețian şi a lui Domede Comitul, slujnică 
fiind oarecăruia Claudie, de care aflând Comitul că este creştină, scrise la stăpânul 
ei să o trimită la dansat să-i facă cercare, căci este creştină şi întoarce pe mulţi la 
credinţa creştinească. 


lar stăpânul său întristându-se s-a îmbrăcat cu sac şi o plângea, iar ea mângâindu-l 
îi zicea: Nu te mâhni domnul meu ci te bucură, că şi pentru păcatele mele şi pentru 
ale tale mă voi socoti jertfă bine primită lui Dumnezeu. 


Deci zicând şi el: pomeneşte-mă şi pe mine la cerescul Împărat, o trimise la Comi- 
tul care sosind şi pe Hristos mărturisind, îi raseră capul şi-i turnară pe cap Jeratic de 
cărbuni vii şi cu frigări de fier înfocate i-au împuns sânii şi coastele, apoi îi legară 
o piatră grea şi o aruncară în mare şi ieşind vie se arătă iarăşi Comitului şi mult 
muncindu-o şi scoţându-i unghiile de la mâini şi de la picioare din rădăcină şi din- 
ţii, şi-a dat duhul la Dumnezeu. 


Tot în această zi, Sfânta muceniță Mamelthi. 


Sih: Împreună cu tine Hristoase mă primeşte fiind spălată, 
Mamelhta zicea şi cu pietre fiind lovită. 


Aceasta a fost de la Persia, preoteasă capiştei Artemidei, având şi sora creştină şi a 
văzut în vis îngerul lui Dumnezeu unde-i arăta tainele creştinilor şi sculându-se cu 
frică, povesti, surorii sale. Şi ea o duse la episcopul şi botezându-se 1 se făcu sin- 
gură sora sa naşă de o primi din botez. 

Pentru care pornindu-se elinii asupră-i cu mânie, o uciseră cu pietre, fund încă 
îmbrăcată cu hainele Sfântului Botez şi o aruncară într-o groapă adâncă din care 
abia o putură creştinii să o scoată. 


Iar episcopul mergând la împăratul perşilor, a luat stăpânire să strice capiştea Arte- 
midei şi să zidească o biserică sfintei muceniţe, care şi făcând-o, a pus într-însa 
cinstitele ci moaşte. 


Tot în această zi, vedenia lui Cosma, monahul înfricoşată şi folositoare. 


Stih: Mă tânguiesc, străinele munci aicea văzând, 
Mă bucur însă iarăşi odihnele privind. 


În al treisprezecelea an al împărăției lui Romano, care ocârmuia cu binecuvântare 
împărăţia romanilor, se afla un oarecare om la Țarigrad, unul fiind din cei ce 
slujeau la aşternutul lui Alexandru (ce fusese cu puţin mai-nainte împărat, care era 
fiu lui Vasile Machedon şi frate lui Leon înțeleptul), şi din cele mai de casă slugi. 
Acesta alergând la viaţa călugărească, se făcu egumen călugărilor, ce se aflau la 
mănăstirea, ce este la apa Sangarului. 


Deci trecând câţiva ani 1 se întâmplă de căzu într-o boală foarte grea şi a zăcut 
multă vreme şi plinind cinci luni când a fost într-o zi la 3 ceasuri s-a trezit puţintel 
şi venindu-şi în fire se sculă încetişor din pat, de şezu sprijinit şi de o parte şi de 
alta de cei de acasă. 


Și aşa şezând îşi ieşi din fire şi era mintea lui dusă cu ochii aţintiţi în sus la podul 
casei de la trei ceasuri până la al nouălea şi şoptea cu gura cuvinte neîncheiate şi 
neînţelese, şi întru aceste ceasuri, ce s-au zis mai sus, mai venindu-şi în fire ceru, 
de la cei ce erau cu dânsul, două bucăţi de pâine uscată, zicând: Daţi-mi cele două 
bucăţi de pâine ce am luat de la bătrânul, şi zicând această îşi băgă mâinile în sân 
pipăind şi cercând cele ce căuta. 


Iar un oarecare din cei ce sta acolo socotind, că va fi vreo nălucire şi nu vedenie, i 
se ruga să le spună această mare taină, zicându-i: Spune-ne părinte şi nu te îndura a 
nu ne folosi, unde erai atâtea ceasuri ? Şi la ce vedenie îţi suise-şi gândul ? Şi cu 
cine vorbeai mişcând cu buzele ? 


lar el văzându-i pe ei foarte întristaţi şi plânşi încetaţi a zis, fulor, că de va da 
Domnul să îmi vin în fire, voi plini cererea voastră. 

Deci când a fost dimineaţă, se strânse la dânsul toată obştea frăţească şi începu el 
povestea aşa: De voi vrea să le tipăresc de iznoavă toate câte una cu gândul meu, 
părinților şi fraților şi să le povestesc cu amănuntul, trece peste mintea şi limba 
omenească, ci câte voi ţine minte şi voi putea să povestesc, acestea vă voi povesti. 
Acolo unde şedeam pe patul meu sprijinit de doi fraţi, mi se păru unde vedeam în 
partea de-a stânga mulțime de nişte măscăriciuni de oameni neasemănaţi, cu 
obrazele negre şi negreaţă nu era la toți într-un fel, ci la unii mai multă şi la alții 
mai puţină, şi unii erau cu obrazele schimonosite, alții cu vânătăi la ochi, alții 
cruntaţi de sânge, având căutătură groaznică şi sălbatică şi unii cu buzele umflate, 
alții cu buzele vinete, la unii cele din sus, la alţii cele de Jos, aceştia dar veneau de 
se apropiau de patul meu şi se nevoiau să mă ia de la voi şi întâi văzându-vă, că 
staţi împrejurul meu, mi se părea, că nu foarte îmi era frică, nici mă temeam de 
pornirea lor. 


Apoi nu ştiu cum rămăsei singur de voi şi am fost cuprins de dânşii, şi cutezară de 
mă luară; deci unii mă trăgeau înainte legat, alții mă împingeau dinapoi, şi unul de 
o parte, altul de altă parte mă strângea tare şi aşa mă duseră la o râpă foarte mare, 
lățimea ei nu era mai mult decât o aruncătură de piatră, iar adâncimea până la tartar 
şi mă trăgeau cu sila la acea râpă. Şi era despre acea râpă o cărăruie foarte strâmtă, 
atât cât nici o urmă de picior nu încăpea, deci pe acea cărăruie strâmtă mă trăgeau 
şi eu mă lăsam tot spre partea dreaptă, de mă cumpăneam, ca nu cumva să scapăt, 
ca să cad întru acea prăpastie adâncă peste seamă; şi întru acea prăpastie se vedea 
un râu, unde curgea cu mari curgeri sunând. 


Deci trecând cu multă groază acea cărăruie strâmtă, se făcea unde mergeam spre 
partea răsăritului şi aflarăm o poartă mare deschisă la capul acei prăpăstii, acolo 
şedea un om mare ca un uriaş, negru şi groaznic la chip, ai cărui ochi erau 
strâmbaţi şi foarte mari şi sângeraţi şi lăsa dintr-înşii pară de foc multă şi fum din 
nări, iar limba lui spânzura afară din gură de un cot şi mâna lui cea dreaptă era de 
tot seacă, iar cealaltă era umflată, ca un stâlp gol şi foarte întinsă, care apuca pe cei 
osândiţi de-i arunca într-aceea prăpastie şi toţi câţi se osândeau întru acea pră- 
pastie, strigau: Vai, vai! 


Deci apropiindu-mă eu de acel om înfricoşat şi groaznic, el strigă tare către cei ce 
mă duceau, zicând: Acesta este prietenul meu, tinzând şi mâna cu poftă să mă 
apuce. lar eu spăimântându-mă de frică mă cutremurai şi mă trăsei spre sine-mi şi 
îndată se arătară doi bărbaţi, ca şi cum i-ar fi trimis cineva şi, oameni bătrâni şi 
CUVIOŞI, care socoteam să fie Andrei şi loan, sfinţii apostoli, semuindu-i după chi- 
purile sfintelor icoane. Pe aceştia văzându-i acel scârnav şi groaznic, îndată se trase 
de se ascunse. 

Deci luându-mă aceşti doi bătrâni şi trecând prin porțile ce s-au zis mai sus, şi prin 
oraşul, care era între porţi, am ieşit la un loc şes, unde erau nişte sate foarte 
frumoase şi trecând până unde se sfârşea acea câmpie, am ieşit la o vale ierboasă 
cu pajişte foarte frumoasă, care frumuseţe şi darul ce-l avea, este peste putinţă a o 
povesti şi a o arăta cu cuvintele. lar în mijlocul ei şedea un bătrân om, foarte vesel 
şi de cinste, având împrejurul lui mulțime de tineri ca nisipul mării. 


Atunci ieşindu-mi frica, întrebam cu smerenie, pe cei ce mă purtau, cine era bă- 
trânul acela ? Şi ce era acea mulțime nenumărată dimprejurul lui ? Şi ei ziseră: 
Acesta este Avraam şi sânul lui Avraam, care ai auzit, şi îndată ducându-mă ci mă 
închinai cu plecăciune şi sărutai pe acel ce ziceau ei, că este Avraam şi iarăşi 
mergând mai înainte noi pe cale şi sfârşind valea am aflat un pomet foarte mare de 
măslini, care precum mi se pare, erau mai mulți pomi decât stelele Cerului, şi la 
fiecare pom era ca un cort şi cu pat sub cort şi pe fiecare pat era un om, întru care 
am cunoscut pe mulţi din cei ce se aflau la curtea împărătească şi pe mulți din oraş 
şi pe unii din ţărani, încă şi pe unii dintre ai mânăstirii noastre, şi aceştia câţi am 
cunoscut sunt toţi morţi mai dinainte vreme. 


Deci cugetând eu ca să întreb, ce era pometul acela al măslinilor aşa de mare şi 
minunat, bătrânii apucară înainte de întrebarea mea, zicând: Ce cugeţi, care este 
acest mare şi prea înfrumusețat pomet de măslin? Şi care sunt acestea toate câte 
sunt într-însul? Acestea sunt care le auzi: Multe lăcaşuri la tine Doamne sunt, după 
vrednicia tuturor împărțite după măsura bunătăţilor; şi după măslinişul acela era o 
cetate, a cărei frumuseţe şi împestritură şi încheietură şi tocmirea zidurilor cu 
neputinţă este a povesti cineva. 


Însă erau douăsprezece rânduri împrejurul a tot zidul, ca douăsprezece brâie din 
cele douăsprezece pietre scumpe, şi fiecare brâu dintru acestea era întreg făcut 
dintr-o piatră şi fiecare îşi făcea înconjurarea lui şi ce trebuie să zic netezitura 
zidului şi cea bună alcătuire şi tocmirea, ce era la toate, şi în zidul acela erau porți 
pestriţe, cu aur şi cu argint amestecătură, şi din porţi înlăuntru era pardoseală de 
aur, şi case de aur cu scaune de aur, şi cu mese de aur, şi toată cetatea era plină de 
lumină nepovestită, plină de miros, plină de bucurie, prin care trecând n-am văzut 
nici om, nici vită, nici pasăre zburătoare, nici altceva din câte se mişcă pe pământ 
şi în văzduh; iar despre marginea cetăţii aceleia erau zidite curți minunate 
împărăteşti, şi la intrarea curților era o boltă de lungă cât ai azvârli cu o piatră, şi 
din marginea bolţii până în cealaltă margine era întinsă o masă de marmură ce se 
numeşte Romancon, de înaltă cât se rezema omul şi era plină de oaspeţi, ce şedeau, 
şi toată casa era plină de lumină foarte luminoasă, şi de bun miros şi de daruri, iar 
în fundul bolţii era o scărişoară învârtită de ieşea într-un foişor foarte desfătat care 

se vedea de la masă, din care plecându-se şi ivindu-se dinafară doi tineri luminaţi 
la faţă ca fulgerul şi plini de toată strălucirea, ziseră bătrânilor celor ce mă ţineau: 
Șadă şi acesta la masă, şi îndată cum ziseră arătară şi locul, la care aducându-mă 
bătrânii mă puseră, iar ei şezură de o parte. 


Iară tinerii, intrară până în casa cea dinlăuntru de la fereastra soarelui, şi zăbo- 
vindu-se ei, cu mă uitam şi foarte luam aminte la masa aceea şi cunoşteam mulţi 
prieteni din cei ce şedeau şi din mireni şi din monahii cei din mănăstirea noastră, 
iar Unii erau ŞI din cei ce se aflau la împărăție. 


Deci după aceea târziu iarăşi venind acei tineri strigară pe cei doi bătrâni, zicându- 
le: Ridicaţi-l pe acesta, că mult îl plâng fii cei duhovniceşti ai lui şi împăratului i 
se făcu milă şi va să-l lase să petreacă cu monahii în viaţă şi ducându-l pe altă cale, 
luaţi în locul lui pe monahul Atanasie de la Traian. 


Și îndată luându-mă bătrânii, cu degrab ieşirăm din boltă şi din cetate şi am mers 
pe altă cale, aflând şapte iezere pline de munci şi de chinuri, unul era plin de 
întuneric, altul plin de foc, altul cu negură împuțţită, altul cu viermi, altele cu alte 
feluri de munci şi toate erau pline de nenumărată mulțime, care plângea şi se 
tânguia cu jale. 


Deci trecând aceste iezere şi puţinel loc mai înainte, iarăşi am aflat pe bătrânul 
acela ce zicea că este Avraam, şi închinându-mă la dânsul iarăşi l-am sărutat, iară 
el mi-a dat un pahar de aur, plin de vin mai dulce decât mierea, şi trei bucăţi de 
pâine uscată, din care una o am muiat-o în vin precum mi se pare că o am mâncat 
şi am băut şi vinul tot, iar celelalte două ce le ceream eu, le-am băgat în sân; după 
aceea peste puţin iarăşi am mers la locul acela unde şedea uriaşul acela, ce era 
peste seamă de grozav, şi obrazul lui asemenea cu noaptea, care văzându-mă 
scrâşnea cu dinţii greu asupra mea, Şi-mi zicea cu mânie şi cu amar: De aicea mi-ai 
scăpat, ci de acum înainte nu voi înceta a face tot felul de vicleşug asupra ta şi 
asupra mânăstirii tale. 


Până aicea fraților fură câte am cunoscut şi am ţinut minte de v-am spus, iar cum 
mi-am venit în fire nimic nu ştiu. Deci trecând vedenia aceasta în acest chip, îndată 
am trimis la mănăstirea lui Traian şi aflară pe monahul Atanasie mort şi-l scoteau 
din chilie pe patul cel ce poartă morții. Şi întrebând când a murit? Auziră că a 
murit ieri pe la al noulea ceas, în ziua în care a văzut părintele acesta vedenia şi şi-a 
venit în fire. 

Și peste scurtă vreme se făcură aceste două mănăstiri tot una, fiind aproape una de 
alta, şi până în ziua de astăzi se chivernisesc de un egumen. Şi ocârmuindu-se 
amândouă mănăstirile cu viaţă plăcută lui Dumnezeu, treizeci de ani, de acest 
părinte ce a văzut această vedenie, trăind el atâta vreme, mult s-au sporit aceste 
mănăstiri, atât cu petrecerea cea plăcută lui Dumnezeu a monahilor, cât şi cu 
veniturile din toate părțile spre chivernisirea şi hrana lor, întru slava Iubitorului de 
oameni, Dumnezeului nostru, Amin. 


Cântarea a 7-a 

Irmos: In cuptorul persienesc tinerii lui Avraam, de pofta bunei credințe, mai mult 
decât de văpaia focului fiind aprinşi, au strigat: Binecuvântat eşti în Biserica 
măririi Tale, Doamne. 

Cel ce a izbăvit pe tineri din cuptor, te-a mântuit muceniţă Haritino, din roata cea 
de multe feluri şi pe tine care cântar: Binecuvântat eşti în Biserica măririi Tale, 


Doamne. 


Dimpreună cu fecioarele purtând făclie, mergi în cămara cea cerească, şi răbdând 
vitejeşte focul făcliilor, câni: Binecuvântat eşti în Biserica măririi Tale, Doamne. 


Fiind înfruntat cel fărădelege de răbdarea ta, ţi-a legat mâinile şi picioarele şi te-a 
aruncat în adâncimea apei, pe tine care strigai: Binecuvântat eşti în Biserica măririi 
Tale, Doamne. 

Slavă Tatălui şi Fiului şi Sfântului Duh. 

Prin cuvântul tău cel dumnezeiesc ai batjocorit nebunia şi prin patima patimilor 
celor făcătoare de viaţă, muceniţă, ai plinit lipsa; binecuvântat eşti, strigând în 
Biserica măririi Tale, Doamne. 


Şi acum şi pururea şi în vecii vecilor. Amin (a Născătoarei). 


Numai pe tine Fecioară curată şi nestricată, te-a iubit Cuvântul cel curat, şi din tine 
S-a zămislit întrupându-Se om deplin; Cel ce a mărit pe Haritina cu minuni. 


Cântarea a 8-a 


Irmos: Mâinile întinzându-şi... 

Frumoasă te-ai făcut prin frumuseţea rănilor tale, şi rămânând fecioară nestricată, 
te-ai logodit prea cinstită cu Cuvântul cel frumos, cu Hristos care S-a întrupat din 
Fecioară pentru noi; căruia strigăm: Toate lucrurile Domnului binecuvântaţi pe Do- 
mnul. 


Luptându-te cu toate năpădirile celor ce te munceau pe tine, cu vitejie ai suferit 
iuțimea roții celei arzătoare, înfierbântarea frigărilor, aruncarea în adâncime, şi 
dezrădăcinarea dinților şi a unghiilor, cinstită, mărind pe Hristos în veci. 

Picioarele tale s-au înfrumusețat cu podoabele ostenelilor tale mărito; pentru aceea 
intrând în ape nu s-au udat fecioară muceniţă, fiind cu tine îngerii lui Dumnezeu; 
cu care dimpreună strigai: Toate lucrurile Domnului binecuvântaţi pe Domnul. 
Binecuvântăm pe Tatăl, şi pe Fiul şi pe Sfântul Duh, Domnul. 

Minune de care se spăimântează tot gândul, cum după sfârşitul tău adâncimea care 
primise moaştele tale, le-a dat părintelui tău; pe care acesta le-a îngropat părinteşte, 
câştigând darul de la tine, Haritino; luând Impărăţia cea cerească. 

Şi acum şi pururea şi în vecii vecilor. Amin (a Născătoarei). 

Arătatu-te-ai mai înaltă decât cerurile, că ai născut pe Dumnezeul cel ceresc Prea- 
curată, care a făcut Cer toată frământătura pământenilor, şi care a luminat cinstita 
pomenire a Haritinei; căruia strigăm: Toate lucrurile binecuvântaţi pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat; şi 
puterea focului a stins, cu buna faptă încingându-se, tinerii cei iubitori de buna 
credinţă, strigând: Binecuvântaţi toate lucrurile Domnului pe Domnul. 

Cântarea a 9-a 


Irmos: Hristos, Piatra cea netăiată... 


Ca să nimereşti mărirea cununilor, ca o fecioară nestricată muceniţă, ai suferit tot 
felul de chinuri veselindu-te cu Duhul şi cu înălţarea cugetului. 

Ca o frumoasă, ca o aleasă şi cuvioasă fecioară, ca o muceniţă nebiruită, ca o mi- 
reasă a Stăpânului cu totul fără prihană, cu aripi în chipul aurului ai zburat către ce- 
le cereşti. 

Tu străluceşti raze cu chip de lumină Haritino, gonind totdeauna negura vicleniei 
dracilor şi a patimilor, cu facerile de minuni cele date ţie de Dumnezeu, ceea ce 
eşti vrednică de laudă. 


Slavă Tatălui şi Fiului şi Sfântului Duh. 


Ziua ta cea de bucurie, cu veselie adună poporul, să laude vitejiile tale, luptele şi 
nevoinţele cele bărbăteşti, mare muceniţă cea cu numele de dar. 


Şi acum şi pururea şi în vecii vecilor. Amin (a Născătoarei). 
Lumină ne-a răsărit nouă din pântecele tău, neispitită de bărbat Fecioară, cu ale 
cărei străluciri luminându-se dumnezeieşte cea cu numele de bucurie, s-a făcut lu- 
mină, Născătoare de Dumnezeu neispitită de nuntă. 
Irmosul: Hristos, Piatra cea netăiată de mână, cea din marginea unghiului, din tine 
muntele cel netăiat Fecioară S-a tăiat, aducând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 

Luminânda 
Podobie: Cel ce ai împodobit Cerul... 
In Ceruri o Haritino, ca o muceniţă stând înaintea lui Dumnezeu cu prea mărire, pe 
noi toţi cei ce cu evlavie săvârşim pomenirea ta, mântuieşte-ne cu stăruitoarele tale 
rugăciuni. 
A Născătoarei 


Pe Fiul tău, Fecioară, nu lipsi a-L îmblânzi pentru noi robii tăi, ca toţi să scăpăm de 
înfricoşata muncă de acolo şi de gheena aceea. 


A Crucii, a Născătoarei 


Văzând nedreaptă junghierea Fiului tău Fecioară, strigai către EI cu plângere: Vai 
mie prea dulcele meu Fiu ! Cum Te-ai pironit pe Cruce ? Cum şi mort Te priveşti? 

Canon de rugăciune către Sfânta muceniţă Haritina 


Canon de rugăciune către Sfânta muceniţă Haritina (5 octombrie): 


https://www.academia.edu/89305043/Canon_de_rug %C4%83ciune_c o C4% 83tre_Sf%C3 
9% A2nta_muceni % C5 9% A3%C4% 83 _Haritina 5 octombrie 


https://archive.org/details/canon-5-oct 


https://www.slideshare.net/steaemy 1/canon-de-rugciune-ctre-sfnta-muceni-haritina-5- 


octombrie 


is aie e 
Canon de rugăciune către Sfânta muceniţă Haritina - 5 octombrie - slujitor Dani: 
https://www.youtube.com/watch?app=desktop &v=PDRs3t734J4 


&&& 


Troparul Sfintei muceniţe Haritina, glasul al 4-lea: Mieluşeaua Ta, Iisuse, Hari- 
tina, strigă cu glas mare: pe Tine, Mirele meu, te iubesc şi pe Tine căutându-Te mă 
chinuiesc şi împreună mă răstignesc şi împreună mă îngrop cu Botezul Tău; şi 
pătimesc pentru Tine, ca să împărăţesc întru Tine; şi mor pentru tine, ca să viez 
pentru Tine; ci, ca o jertfă fără de prihană, primeşte-mă pe mine ceea ce cu dra- 


Xp PP PP 0 E IE IP IP 3 e E IE II IE E E XX 
Xp PP PP 0 E E IE IP IP 3 E IE IE II 2 E XX 


Ar Dr dr dr dr dr Dr dr de De Dr dr dr De De dr dr A Je dr dr A A 


Je De De e De Dr De e De De de De Dr dr De De De De e de de e Ar A d 


XP PP 2 0 E IE IE IP IP 3 5 E IE II IE E XX 


goste mă jertfesc 'Ţie. Pentru rugăciunile ei, ca un Milostiv, mântuieşte sufletele 
noastre. 


facere a lui losif 
Cântarea 1, glasul al 4-lea 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfântă muceniţă Haritina, roagă-te lui Dumnezeu pentru noi. 

Cu harurile tale, o, Sfântă Haritina, umple de har gândul meu, ceea ce eşti dăruită 
cu sfințitele nevoinţe; ca să te măresc pe tine cu sfințenie, ca pe o muceniţă 
biruitoare şi strălucită cu fecioria. 

Stih: Sfântă muceniță Haritina, roagă-te lui Dumnezeu pentru noi. 

Harul Preasfântului Duh te-a umplut de har şi te-a înfrumusețat cu împletituri 
săltătoare de bucurie şi te-a întărit să moşteneşti Bucuria cea veşnică, ca pe ceea ce 
al pătimit bărbăteşte. 


Slavă Tatălui şi Fiului şi Sfântului Duh. 


Inţelegând lăudata muceniţă că ai fost spânzurat pe Cruce, Stăpâne, a răbdat chi- 
nurile cele cu durere, întărindu-se cu puterea Ta, a Celui ce ai întărit firea noastră. 


Şi acum şi pururea şi în vecii vecilor. Amin (a Născătoarei). 

Loc de încăpere te-ai făcut firii celei dumnezeieşti, Născătoare de Dumnezeu, prea 
curată; pentru aceea dorind de tine, Sfinta Haritina, după tine ca o fecioară s-a adus 
Fiului tău. 

Cântarea a 3-a 


Irmos: Se veseleşte de Tine Biserica... 


Stih: Sfântă muceniță Haritina, roagă-te lui Dumnezeu pentru noi. 

Aprinzându-ţi sufletul dumnezeiasca dorire, a stins poftele trupului şi înfierbân- 
tănile cele cumplite ale chinurilor. 


Stih: Sfântă muceniță Haritina, roagă-te lui Dumnezeu pentru noi. 


Văzând că vrăjmaşul se surpă înaintea picioarelor celor muceniceşti, cu harul lui 
Hristos, să-i aducem laudă. 


Slavă Tatălui şi Fiului şi Sfântului Duh. 


Cu puterea cea lucrătoare a toate, ai sfărâmat capul vrăjmaşului, suferind cu tărie 
arderea capului tău, muceniţă. 


Şi acum şi pururea şi în vecii vecilor. Amin (a Născătoarei). 


Pe tine, Curată, ceea ce eşti singură binecuvântată între femei, iubindu-te Sfânta 
muceniţă Haritina, s-a mărit cu harurile tale cele bune. 


Irmosul: Se veseleşte de Tine Bise-rica Ta Hristoase cântând: Tu eşti Puterea mea 
Doamne şi Scăparea şi Intărirea. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială, precum se cuvine, strigând: Mărire puterii Tale, Doamne! 


Stih: Sfântă muceniță Haritina, roagă-te lui Dumnezeu pentru noi. 

Ca pe o jertfa fără de prihană, te-au răpit tiranii din braţele cele părintești şi către 
junghiere te duceau pe tine, muceniţa pătimitoare; că foarte tare ai iubit pe Pă- 
rintele cel Ceresc. 

Stih: Sfântă muceniță Haritina, roagă-te lui Dumnezeu pentru noi. 

Urmând fecioarelor celor înțelepte, din destul ţi-ai umplut cu sânge candela ta cea 
sufletească, prea lăudată şi te-ai sălăşluit în dumnezeiasca cămară, muceniță ceea 


ce eşti cu numele harului. 


Slavă Tatălui şi Fiului şi Sfântului Duh. 

Inima ta arzându-se de dragostea Mirelui tău, a stins jăratecul rătăcirii cu vărsarea 
de sânge şi a uscat marea mulţimii zeilor. 


Şi acum şi pururea şi în vecii vecilor. Amin (a Născătoarei). 

Născut-ai pe Cel ce S-a Intrupat, pe Dumnezeu Cuvântul, Născătoare de Dumne- 
zeu, prea curată; pe care iubindu-L, Sfânta muceniţă Haritina cu înfocare, s-a pus 
împotriva focului şi a chinurilor celor de multe feluri. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă cu credinţă. 


Stih: Sfântă muceniţă Haritina, roagă-te lui Dumnezeu pentru noi. 


Sfărâmându-ţi capul cu raderea şi cu fierbinţeala jăratecului, gânditoare de Dumne- 
zeu, nicidecum n-au mişcat tăria cugetului tău. 


Stih: Sfântă muceniţă Haritina, roagă-te lui Dumnezeu pentru noi. 


Închipuind piroanele şi junghierea Ta, Doamne, rabd durerea frigărilor celor iuți şi 
fierbinţi, striga muceniţa. 


Slavă Tatălui şi Fiului şi Sfântului Duh. 


Cu biruinţă ţi s-a încununat capul, Sfântă Haritina, biruind cu chinurile tale, fru- 
moasă fecioară, pe şarpele care a biruit pe Eva. 


Şi acum şi pururea şi în vecii vecilor. Amin (a Născătoarei). 


Mintea omenească nu poate să priceapă zămislirea ta cea mai presus de gând, Mai- 
că Fecioară; că pe Dumnezeu ai născut. 


Cântarea a 6-a 
Irmos: Jertfi-voi ie cu glas de... 


Stih: Sfântă muceniță Haritina, roagă-te lui Dumnezeu pentru noi. 

Cu haruri şi cu semne a încununat cinstitul tău creştet Hristos, pentru care ai şi 
dorit să pătimeşti, purtătoare de chinuri; ceea ce eşti cu numele bucuriei dumne- 
zeieşti. 

Stih: Sfântă muceniță Haritina, roagă-te lui Dumnezeu pentru noi. 

Cel ce a izbăvit pe lona din adâncime, Acela te-a mântuit şi pe tine, de Dumnezeu 
gânditoare, fund aruncată în luciul mării; şi în adâncimea sângiuirilor tale a înecat 
pe vrăjmaşul. 


Slavă Tatălui şi Fiului şi Sfântului Duh. 


Cu sabia răbdării ai omorât pe vrăjmaşul şi suferind dezrădăcinarea tuturor dinților, 
purtătoare de chinuri, ai sfărâmat fălcile leilor celor fără de trupuri. 


Și acum şi pururea şi în vecii vecilor. Amin (a Născătoarei). 


Aflându-te pe tine, Fecioară, putere şi întărire, răbdătoarea de patimi Sfânta Hari- 
tina chinuri tari suferă şi bucurându-se, se aduce Stăpânului tuturor în urma ta. 


Irmosul: Jertfi-voi Ţie cu glas de laudă, Doamne, Biserica strigă către tine, de 
sângele demonilor curăţindu-se, cu Sângele cel curs prin milostivire din coasta Ta. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Pentru dragostea Domnului, Sfântă prea mărită Haritina, suferind toate cele îngro- 
zitoare ale chinurilor, ai câştigat cununa muceniciei cea nestricăcioasă. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Întărindu-te la minte, Sfântă muceniţă Haritina, ţi-ai întărit sufletul cu credinţa; 
biruind pe vrăjmaşi aievea I-ai ruşinat, stând înaintea lui Hristos întru tot fericită; şi 
acum, purtând haină din sângele tău şi cu îngerii bucurându-te, roagă-te pentru noi, 


purtătoare de chinuri. 


Cântarea a 7-a 

Irmos: În cuptorul persienesc, tinerii lui Avraam, de dorirea dreptei credinţe, mai 
mult decât de văpaia focului fiind aprinşi, au strigat: Binecuvântat eşti în Biserica 
slavei Tale, Doamne. 

Stih: Sfântă muceniţă Haritina, roagă-te lui Dumnezeu pentru noi. 

Cel ce a izbăvit pe tineri din cuptor te-a mântuit, muceniţă Haritina, din roata cea 
de multe feluri pe tine care cântai: Binecuvântat eşti în Biserica slaveiTale, Doa- 
mne! 


Stih: Sfântă muceniță Haritina, roagă-te lui Dumnezeu pentru noi. 


Dimpreună cu fecioarele purtând făche, mergi în Cămara cea cerească şi răbdând 
vitejeşte focul făcliuilor, cânţi: Binecuvântat eşti în Biserica slavei Tale, Doamne! 


Stih: Sfântă muceniță Haritina, roagă-te lui Dumnezeu pentru noi. 

Fiind înfruntat cel fărădelege de răbdarea ta, ţi-a legat mâinile şi picioarele şi te-a 
aruncat în adâncimea apei, pe tine, care cântai: Binecuvântat eşti în Biserica slavei 
Tale, Doamne! 

Slavă Tatălui şi Fiului şi Sfântului Duh. 

Prin cuvântul tău cel dumnezeiesc ai batjocorit nebunia şi prin patima patimilor 
celor făcătoare de viaţă, muceniţă, ai plinit lipsa, cântând: Binecuvântat eşti, în 
Biserica slavei Tale, Doamne! 

Şi acum şi pururea şi în vecii vecilor. Amin (a Născătoarei). 

Numai pe tine, Fecioară curată şi nestricată, te-a iubit Cuvântul cel curat şi din tine 
S-a zămislit Intrupându-Se Om deplin Cel ce a mărit pe Sfânta Haritina cu minu- 
nile. 

Cântarea a 8-a 


Irmos: Mâinile întinzându-şi... 


Stih: Sfântă muceniță Haritina, roagă-te lui Dumnezeu pentru noi. 

Frumoasă te-ai făcut prin frumuseţea rănilor tale şi rămânând fecioară nestricată, 
te-ai logodit, prea cinstită, cu Cuvântul cel prea frumos, cu Hristos, carele S-a În- 
trupat din Fecioară pentru noi; căruia cântăm: Binecuvântaţi toate lucrurile Dom- 
nului pe Domnul! 


Stih: Sfântă muceniță Haritina, roagă-te lui Dumnezeu pentru noi. 


Luptându-te cu toate năpădirile celor ce te chinuiau pe tine, cu vitejie ai suferit 
iuțimea roții celei arzătoare, înfierbântarea frigărilor, aruncarea în adâncime şi 
dezrădăcinarea dinţilor şi a unghiilor, cinstită, mărind pe Hristos în veci. 


Stih: Sfântă muceniță Haritina, roagă-te lui Dumnezeu pentru noi. 


Picioarele tale s-au înfrumusețat cu podoabele ostenelilor tale, Sfântă muceniţă 
Haritina; pentru aceea intrând în ape nu s-au udat, fecioară muceniţă, fiind cu tine 
îngerii lui Dumnezeu; cu care împreună cântai: Binecuvântaţi toate lucrurile Dom- 
nului pe Domnul! 


Binecuvântăm pe Tatăl şi pe Fiul şi pe Sfântul Duh, Domnul. 


Minune de care se înspăimântează tot gândul, cum după sfârşitul tău adâncimea 
care primise moaştele tale, le-a dat părintelui tău; pe care acesta le-a îngropat 
părinteşte, câştigând harul de la tine, Sfântă muceniţă Haritina, primind Împărăţia 
cea Cerească. 

Şi acum şi pururea şi în vecii vecilor. Amin (a Născătoarei). 


Arătatu-te-ai mai înaltă decât cerurile, că ai născut pe Dumnezeul cel Ceresc, 
Preacurată, care a făcut cer toată frămantătura pământenilor şi carele a luminat 
cinstita pomenirea Sfintei Haritina; căruia cântăm: Binecuvântaţi toate lucrurile 
Domnului pe Domnul! 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat; şi 
puterea focului a stins, cu virtutea încingându-se, tinerii cei iubitori de dreaptă 
credinţă cântând: Binecuvântaţi, toate lucrurile Domnului pe Domnul! 

Cântarea a 9-a 
Irmos: Hristos, Piatra cea netăiată... 


Stih: Sfântă muceniță Haritina, roagă-te lui Dumnezeu pentru noi. 
Ca să dobândeşti mărirea cununilor, ca o fecioară nestricată, muceniţă, ai suferit tot 
felul de chinuri veselindu-te cu duhul şi cu înălţarea cugetului. 


Stih: Sfântă muceniță Haritina, roagă-te lui Dumnezeu pentru noi. 


Ca o frumoasă, ca o aleasă şi cuvioasă fecioară, ca o muceniţă nebiruită, ca o 
mireasă a Stăpânului cu totul fără prihană, cu aripi în chipul aurului ai zburat către 
cele cereşti. 


Stih: Sfântă muceniță Haritina, roagă-te lui Dumnezeu pentru noi. 


Tu aprinzi raze cu chip de lumină, Sfântă Haritina, gonind totdeauna negura 
viclenirii demonilor şi a patimilor, cu facerile de minuni cele date ţie de Dumne- 
zeu, ceea ce eşti vrednică de laudă. 


Slavă Tatălui şi Fiului şi Sfântului Duh. 


Ziua ta cea de bucurie, cu veselie, adună poporul să laude vitejiile tale, luptele şi 
nevoinţele cele bărbăteşti, mare muceniţă, ceea ce eşti cu numele de har. 


Şi acum şi pururea şi în vecii vecilor. Amin (a Născătoarei). 


Lumină ne-a răsărit nouă din pântecele tău, neispitită de bărbat, Fecioară, cu ale 
cărei străluciri, luminându-se dumnezeieşte ceea ce este cu numele de bucurie, s-a 
făcut lumină, Născătoare de Dumnezeu, neispitită de nuntă. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 


Sedealna, glasul al 4-lea. Podobie: Cel ce Te-ai înălţat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, Hris- 
toase Dumnezeule. Veseleşte cu puterea Ta pe bine credincioşii creştini, dăruindu- 
le lor biruinţă asupra celui potrivnic, având ajutorul Tău armă de pace, nebiruită 
biruinţă. 


Ar Dr dr dr dr de Dr dr de De Dr dr dr de de dr dr A de dr dr A A 


Xp XP XP 3 3 3 E 2 e IP 3 3 2 E 0 E IE 5 IE IP e XXX 


Ar De De De De Dr De e De De de De Dr Dr De De De De e de de e Ar A d 


XP PP 2 0 E E IE IP 3 3 5 E IE II E E XX 


De veselia celor înţelegătoare dorind şi curgerea celor văzute părăsind-o, ţi-ai 
întărit gândul cu dumnezeieştile nădejdi; pentru aceea, bucurându-te, ai alergat 
către stadiul nevoinţei, muceniță şi ai surpat pe şarpe şi ţi-ai împletit, fecioară, 
frumoasă cunună de biruinţă, podoaba muceniţelor. 

Sedealna Preasfintei Născătoare de Dumnezeu, glasul al 4-lea. Podobie: Cel ce Te- 
ai înălţat pe Cruce de bunăvoie, poporului Tău celui nou, numit cu numele Tău, 
îndurănile Tale dăruieşte-i, Hristoase Dumnezeule. Veseleşte cu puterea Ta pe bine 
credincioşii creştini, dăruindu-le lor biruinţă asupra celui potrivnic, având ajutorul 
Tău armă de pace, nebiruită biruinţă. 


Mulţimile gândurilor mele celor necurate şi picăturile cu-getelor celor necuvioase, 
cine va putea să le spună, Ceea ce eşti cu totul fără de prihană? Încă şi pornirile şi 
răutatea vrăjmaşilor mei celor fără de trupuri, cine le va povesti? Dar cu rugăciunea 
ta, ceea ce eşti bună, dăruieşte-mi scăpare de toate acestea. 


Sedealna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Pe Tine, Hristoase, Cel ce Te-ai născut din Părintele Cel fără de început, văzându- 
Te spânzurat pe Cruce, Ceea ce Te-a născut trupeşte în vremurile cele de pe urmă, 
striga: vai mie, Preadorite lisuse, cum voind Te Răstigneşti acum de oamenii cei 
fărădelege, Fiule? Cel ce eşti Slăvit de îngeri ca un Dumnezeu! Te laud Îndelung 
Răbdătorule. 

Acatistul Sfintei muceniţe Haritina, sfânta bucuriei - mare ajutătoare în 
războiul minţii cu gândurile (5 octombrie) 


Acatistul Sfintei muceniţe Haritina (5 octombrie): 


https://www.academia.edu/107671833/Acatistul_Sfintei_muceni Z C8 %9Be_Haritina_5_oct 
ombrie 


https://archive.org/details/ac_20231006 


https://www.slideshare.net/steaemy 1/acatistul-sfintei-mucenie-haritina-5-octombrie 

Khariton în greceşte înseamnă bucurie, grație 
Rugăciunile începătoare 


În numele Tatălui, şi al Fiului şi al Sfântului Duh. Amin. 

Slavă Ţie, Dumnezeul nostru, Slavă Ţie ! 

Slavă Ţie, Dumnezeul nostru, Slavă Ţie ! 

Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Celei ce a ales fecioria, dorindu-se mireasa Domnului Hristos, şi care s-a arătat cu 
cuvânt puternic de a propovădui Evanghelia Lui, Sfintei muceniţe Haritina îi ofe- 
rim aceste laude. Iar tu, Sfântă Haritina, priveşte spre noi şi ne ajută, căci cu lacri- 
mi te chemăm: Bucură-te, Sfântă muceniță Haritina, dă-ne puterea minții întru 
Hristos şi umple de har gândurile noastre! 


Icosul 1 

Sfintele fecioare din Ceruri împreună cu Cetele îngereşti te-au privit şi te-au întărit, 
Sfântă muceniță Haritina, fiind de neclinit în credință și acum te fericeşti în cămara 
Mirelui. Te rugăm primește aceste umile cinstiri: 

Bucură-te, vas ales al Duhului Sfânt; 

Bucură-te, pocal luminos în care s-au adunat lacrimile de rugăciune; 

Bucură-te, înveşmântată cu aripi de înger pământesc; 

Bucură-te, fecioară frumoasă la trup și la suflet; 

Bucură-te, cea cu mintea puternică, biruind ispitele; 

Bucură-te, că în inima ta şi în gândurile tale vieţuia Domnul Hristos; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 2 

Un om pe nume Claudie, din neam bun și bogat, s-a milostivit de tine că ai rămas 
orfană de mică, Sfântă Haritina, şi luându-te acasă te-a crescut ca pe fiica lui, iar 
îngerii din Ceruri s-au bucurat: Aliluia! 


Icosul 2 

Crescând, te-ai arătat nu doar frumoasă cu trupul, ci şi plină de virtuțile cele înalte, 
fiind blândă, smerită, ascultătoare, tăcută, curată la suflet şi înţeleaptă. Dar cel mai 
mult strălucea faţa ta de la credinţa în Hristos, devenind roaba şi mireasa Lui, iar 
noi cei care te slăvim îţi cântăm: 

Bucură-te, că ţi-ai păzit fecioria pentru Dumnezeu; 

Bucură-te, că mult îți plăcea să te rogi în singurătate; 

Bucură-te, că stăpânul tău nu te oprea de la aceasta; 

Bucură-te, că se bucura de petrecerea ta în curăţie; 

Bucură-te, că ţi-a zidit o casă liniştită, numai pentru tine; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 3 


Harul lui Dumnezeu creştea în tine pe măsură ce şi rugăciunea ta era tot mai fier- 
binte, Sfântă Haritina. Postul îl țineai tot mai cu râvnă, înfrânarea îți era şi mamă și 
tată, iar gândurile tale erau tot mai curate căci le înălţai doar către Hristos Domnul: 
Aliluia! 


Icosul 3 
Aşa cum nici lumina nu poate fi ţinută sub obroc, Dumnezeu te-a făcut cunoscută 
oamenilor care în vremurile acelea erau rătăciți la închinarea la idoli, iar tu, ajutată 

de Duhul Sfânt care îţi umplea mintea și inima de gânduri şi cuvinte alese, îi povă- 
ţuiai la credinţă, iar ei te lăudau așa: 

Bucură-te, pildă de bună purtare; 

Bucură-te, cea plină de dragoste; 

Bucură-te, că nu alungai pe nimeni; 

Bucură-te, vorbind iscusit în inimile oamenilor; 

Bucură-te, că pe mulţi i-ai adus la Hristos; 

Bucură-te, că veneau să te asculte vorbind despre EI; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 4 

Urâtorul de oameni diavolul nu a suportat una ca aceasta, fiindcă mulți se botezau 
în numele Domnului Hristos prin sfaturile tale, şi a uneltit a fi pârâtă la Domițian, 
comitele, că ești creştină şi el a poruncit a te aduce la el, fără să ştie a-l cânta lui 
Dumnezeu: Aliluia! 


Icosul 4 

Stăpânul tău Claudie a încercat din răsputeri să se împotrivească ostaşilor trimişi, 
sfântă muceniţă, dar i-ai spus să primească pătimirea ta ca răsplată pentru păcatele 
tale şi ale lui, şi fiind dusă la judecată creștinii ți-au cântat: 

Bucură-te, că ai stat înaintea comitelui cu curaj; 

Bucură-te, că L-ai chemat în inima ta pe Dumnezeu; 

Bucură-te, că păgânul nu te-a putut amăgi cu înşelăciunile lui; 

Bucură-te, că nu te-ai înfricoşat de munci; 

Bucură-te, că ai primit de bunăvoie a muri pentru Hristos; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 5 

Judecătorul, văzând că nu te biruie, a poruncit să ţi se taie părul capului, dar tu tă- 
ceai vorbind în cămara inimii cu iubitul tău Mire, rugându-L să te întărească a su- 
porta chinurile, Sfântă Haritina. lar EI, ca să te încredinţeze de puterea Lui, a făcut 
ca părul capului tău să crească imediat la loc, ba chiar mai lung şi mai frumos ca 
înainte, iar tu L-ai slăvit pe Dumnezeu: Aliluia! 


Icosul 5 

Cuprins de mânia diavolească, ighemonul a poruncit a-ți arde sfântul cap și să toa- 
rne oţet peste trupul ars, dar Dumnezeu ţi-a dat uşurare în dureri, iar noi te slăvim: 
Bucură-te, că păgânul a găsit chinuri mai mari; 

Bucură-te, că şi ţepușe înfierbântate în foc a băgat în pieptul tău; 

Bucură-te, că şi coastele ţi le-a ars cu lumânări; 

Bucură-te, că tu te aprindeai şi mai mult cu dragostea dumnezeiească; 

Bucură-te, că nu încetai a mărturisi numele lui lisus Hristos; 

Bucură-te, că EI te întărea și te lumina; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 6 
Văzând chinuitorul că eşti puternică în ispite a hotărât să fii înecată în mare, iar tu 
Ii mulţumeai lui Dumnezeu pentru că a rânduit să pătimeşti pentru EI: Aliluia! 


Icosul 6 

Fund dusă la malul mării, ai slăvit pe Dumnezeu că pentru numele Lui cel sfânt ai 
fost arsă de foc şi vei trece și prin apa mării, Sfântă Haritina. Păgânii ţi-au legat o 
piatră de gât şi te-au aruncat în apa adâncă, dar un înger ţi-a desfăcut legăturile și 
cu puterea lui Hristos te-ai arătat mergând pe apă, iar credincioşii te-au lăudat: 
Bucură-te, că adâncul mării s-a supus voii lui Dumnezeu; 

Bucură-te, că apa nu te-a vătămat; 

Bucură-te, că ai primit stăpânire asupra ei; 

Bucură-te, că ai călcat pe apă precum Sfântul apostol Petru odinioară; 

Bucură-te, că Hristos Dumnezeu te ținea de mână; 

Bucură-te, că puterea Lui s-a desăvârşit în tine; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 7 

Arătând-te nevătămată judecătorului, muceniță a lui Hristos, acesta a cugetat că ai 
ieşit din mare cu ajutorul vrăjilor şi a poruncit a fi legată de o roată cu dinţi ascuțiți 
şi cărbuni aprinși ca trupul tău să fie zdrobit, dar tu stăteai în faţa lor plină de harul 
Celui care te păzea în munci: Aliluia! 


Icosul 7 

Îngerul Domnului nu a lăsat să fi vătămată, Sfântă Haritina, şi atunci judecătorul a 
cerut să fii necinstită de nişte tineri nerușinați, dar tu ai zis: "Cu mine este Hristo- 
sul meu, care tot planul vostru viclean îl va risipi şi acum va lua la Sine sufletul 
meu fără de prihană”. 

Bucură-te, că ţi-ai ridicat mâinile la cer în rugăciune; 

Bucură-te, că sufletul tău a fost luat la Nunta cea veşnică; 

Bucură-te, că trupul tău a rămas fecioresc până la moarte; 

Bucură-te, că păgânii te-au aruncat apoi în mare; 

Bucură-te, că după trei zile valurile te-au scos la mal; 

Bucură-te, că trupul nu suferise nici o stricăciune din pricina apei; 

Bucură-te, că Dumnezeu te-a apărat şi după moarte; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 8 

Cinstitul tău tată, Claudie a luat sfântul trup şi cu plângere şi cu bucurie l-a dat în- 
gropării celei creştinești, slăvindu-L. pe Dumnezeu care te-a arătat puternică în gân- 
duri şi plină de har în încercări: Aliluia! 


Icosul 8 

Vieţuind acum în Cămara desfătărilor fără sfârșit, guști din dulceaţa celor puse 
deoparte de Dumnezeu pentru cei care gustă amarul încercărilor duhovniceşti, 
Sfântă Haritina. Roagă-te şi pentru noi cei care te lăudăm: 

Bucură-te, că ai stins poftele trupului; 

Bucură-te, că stăpânind patimile, ai stăpânit şi durerea; 

Bucură-te, că ai surpat vrăjmaşii sub picioare şi ai distrus viclenia lor; 

Bucură-te, că ai cinstit-o pe Maica Domnului; 

Bucură-te, că ai fost întărită de Stăpâna şi Împărăteasa noastră; 

Bucură-te, aducându-te lui Hristos ca o jertfă fără prihană; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 9 

Ai avut mare evlavie la Maica lui Dumnezeu, rugându-te ei mereu şi povăţuind 
credincioşii a 1 se închina şi a cere mereu ajutorul celei care L-a Născut pe Mân- 
tuitorul nostru, şi ei cu bucurie L-au lăudat pe Dumnezeu: Aliluia! 


Icosul 9 

Urmând în vieţuire sfinților, ai renunţat la bogățiile lumii şi la desfătarea vremel- 
Nică şi ţi-ai dat viaţa ca să câştigi trăirea veşnică, minunată Sfântă Haritina, iar 
Preasfânta Născătoare de Dumnezeu te-a primit în cinstit Soborul ei de sfinți şi 
sfinte, fiind parte din alaiul ei ceresc. Primeşte te rugăm aceste cuvinte de la noi: 
Bucură-te, că păgânii te-au răpit din braţele părintești; 

Bucură-te, că tu te-ai aruncat în braţele lui Dumnezeu și ale Maicii Lui; 

Bucură-te, că ai căutat în Cer salvarea; 

Bucură-te, că ai cerut a pătimi pentru a fi cu Mirele Hristos; 

Bucură-te, că eşti perlă din alaiul Maicii Domnului în Cer; 

Bucură-te, că împreună cu Sfintele fecioare te rogi lui Dumnezeu pentru noi; 
Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 10 

Pe cei înșelaţi îî aduci la calea adevărului, sfântă binecuvântată, luminându-le gân- 
durile cu harul Duhului Sfânt şi alungând de la dânşii toată imaginaţia cea vătă- 
mătoare şi sentimentele induse de diavol, ca primind claritate şi discernământ să se 
bucure cu tine: Aliluia! 


Icosul 10 

L-ai iubit pe Părintele Ceresc mai mult decât orice şi mintea ta a fost cu totul 
îndreptată spre EI, biruind năvălirile sălbatice ale gândurilor iar credinicoşii care 
vor să îți urmeze te laudă: 

Bucură-te, că stingi focul rătăcirii minţii; 

Bucură-te, că pui pe făgaş bun gândirea; 

Bucură-te, că duci simțirile spre Dumnezeu; 

Bucură-te, curățind trăirea de ispite; 

Bucură-te, că dezlegi sufletul de întunericul diavolesc; 

Bucură-te, că redai puterea cugetului de a se ruga neîncetat; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 11 

Cunoscând uneltirile înşelătorului diavol, nu îl lăsa să ne prindă cu vicleșug, Sfântă 
muceniţă Haritinia, ci cu harul lui Dumnezeu vino şi pune cunună de lumină pe 
capetele noastre, să pătrundă harul adânc în măruntaie și să Îl vedem pe Hristos în 
slava Lui: Aliluia! 


Icosul 11 

Dă-ne puterea de a-L urma cu hotărâre pe Fiul lui Dumnezeu, Sfântă Haritina, să 
nu primim gândurile cele care ne abat de la calea către EI, să nu cădem în mrejele 
ispitelor lumești, ci să rămânem neabătuţi de la rugăciune şi să te strigăm: 
Bucură-te, că Dumnezeu a arătat minunile Lui prin tine; 

Bucură-te, că şi acum faci minuni nenumărate; 

Bucură-te, că mijlocești pentru cei rătăciţi cu mintea, dându-le sănătate; 

Bucură-te, că îi tămăduieşti pe cei pierduţi în înşelăciunea diavolească; 

Bucură-te, că îi aduci la pocăință; 

Bucură-te, că rugăciunile tale sunt primite la tronul Sfintei Treimi; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 12 

Cu tine a fost Hristos Dumnezeu, prin tine puterea Lui s-a arătat nemijlocit şi apoi 
te-a luat la EI să primeşti darurile cele vrednice de jertfa de sânge, sfântă muceniţă. 
Căutăm şi noi liniştirea, calea de a creşte duhovniceşte şi te chemăm să ne fii ocro- 
titoare şi izbăvitoare în ispite, ca eliberaţi de războiul minţii să te lăudăm: Aliluia! 


Icosul 12 

Capul ţi l-ai încununat cu biruinţă şi l-ai învins pe şarpele care odinioară a biruit-o 
pe Eva, iar Domnul Hristos a cinstit cu haruri şi cu semne prea curat creștetul tău, 
sfântă minunată, şi fiind numită cu numele bucuriei dumnezeieşti aduci şi acum 
bucurii celor care te cheamă: 

Bucură-te, stând înaintea lui Hristos întru totul fericită; 

Bucură-te, că aduci veselie şi chef de viaţă; 

Bucură-te, că alungi depresiile şi deznădejdea; 

Bucură-te, că ne faci stăpâni întru Hristos peste apa adâncă a ispitelor; 

Bucură-te, că stingi focul ce ne arde gândurile şi simţurile; 

Bucură-te, că aduci bunăstarea minţii; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 


Condacul 13 (de 3 ori) 

Sfântă muceniţă Haritina, sfânta bucuriei, te rugăm primește aceste cuvinte de lau- 
dă şi alungă negura vicleniei demonilor ce ne-a cuprins mintea şi gândurile, dă-ne 
putere de rugăciune şi aprinde raze de lumină în mintea noastră ca să pătrundem 
tainele lui Dumnezeu ca prin aceste daruri să trăim în evlavie şi mereu cu ochii 
ațintiți la EI, cântându-l: Aliluia! 


Se zice apoi, iarăşi: 


Icosul 1 

Sfintele fecioare din Ceruri împreună cu Cetele îngereşti te-au privit şi te-au întărit, 
Sfântă muceniță Haritina, fiind de neclinit în credință şi acum te fericeşti în cămara 
Mirelui. Te rugăm primeşte aceste umile cinstiri: 

Bucură-te, vas ales al Duhului Sfânt; 

Bucură-te, pocal luminos în care s-au adunat lacrimile de rugăciune; 

Bucură-te, înveşmântată cu aripi de înger pământesc; 

Bucură-te, fecioară frumoasă la trup și la suflet; 


Ar Dr Dr dr dr dr Dr dr de De Dr dr d De De dr dr A Je dr dr A A 


Xp XP XP IP IP 3 E e IP 3 3 2 E 0 E IP 5 II E PX XX 


Je De De e De Dr De e De De de De Dr de De De De De e De de e Ar A rd 


XP PP 2 0 E IE IE IP IP 3 e E IE II E E XX 


Bucură-te, cea cu mintea puternică, biruind ispitele; 

Bucură-te, că în inima ta şi în gândurile tale vieţuia Domnul Hristos; 

Bucură-te, Sfântă muceniță Haritina, dă-ne puterea minţii întru Hristos şi um- 
ple de har gândurile noastre! 

Condacul 1 

Celei ce a ales fecioria, dorindu-se mireasa Domnului Hristos, şi care s-a arătat cu 
cuvânt puternic de a propovădui Evanghelia Lui, Sfintei muceniţe Haritina îi ofe- 
rim aceste laude. Iar tu, Sfântă Haritina, priveşte spre noi şi ne ajută, căci cu lacri- 
mi te chemăm: Bucură-te, Sfântă muceniță Haritina, dă-ne puterea minţii întru 
Hristos și umple de har gândurile noastre! 


Apoi, se spune această: 
Rugăciune 


Binecuvântată Sfântă Haritina, mireasa lui Hristos pe pământ şi în Cer, te chemăm 
cu multă iubire să mujlocești la Mirele tău pentru noi, să fie Milostiv cu neputin- 
țele noastre şi să ne dea iertare de păcate. 


Frumoasă fiind la trup, frumuseţea trupului tău a întrecut orice asemănare şi te-ai 
jerfit cu bucurie Domului, împodobind Raiul şi alaiul Maicii Domnului din Cer. 
Caută şi spre noi şi vino în ajutor împreună cu Preasfânta Născătoare de Dumne- 
zeu, adu-ne bucuria duhovnicească a întâlnirii cu Domnul Hristos în rugăciune, în- 
tăreşte gândurile noastre cu nădejdea în Dumnezeu, dezleagă legăturile ce sunt pu- 
se asupra noastră și care nu ne lasă să gândim în harul Lui, înlătură jugul minţii 
care împiedică cunoaşterea adevărului și dă-ne a vorbi fără teamă în numele lui 
lisus Hristos. 


Eliberează-ne de sub puterea legăturilor diavoleşti ca să trăim, să gândim şi să sim- 
țim duhovniceşte și dă aripi de lumină minţii pentru a se putea ridica dincolo de cu- 
noaşterea firească, dobândind înţelegerea celor duhovniceşti în duhul Sfintei 
Scripturi, ca pricepând cele de folos mântuirii să ne bucurăm veşnic cu tine în 
Împărăţia Sfintei Treimi: a Tatălui şi a Fiului şi a Sfântului Duh. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Haritina şi ale tuturor 


Sfinţilor, miluieşte-ne şi ne mântuieşte pe noi. Amin! 


Sursa: 

https://acoperamantulmaiciidomnului.wordpress.com/2022/09/12/acatistul-sfintei- 
mucenite-haritina-sfanta-bucuriei-mare-ajutatoare-in-razboiul-mintii-cu-gandurile-5- 


octombrie/ 


Imnografie 


Condacul Sfintei muceniţe Haritina: Întărindu-te la minte, Sfântă muceniţă Hari- 
tina, ţi-ai întărit sufletul cu credinţa; biruind pe vrăjmaşi aievea i-ai ruşinat, stând 
înaintea lui Hristos întru tot fericită; şi acum, purtând haină din sângele tău şi cu 
îngerii bucurându-te, roagă-te pentru noi, purtătoare de chinuri. 


Condacul Sfintei muceniţe Haritina: Pentru dragostea Domnului, Sfântă prea mă- 
rită Haritina, suferind toate cele îngrozitoare ale chinurilor, ai câştigat cununa mu- 
ceniciei cea nestricăcioasă. 


Troparul Sfintei muceniţe Haritina: Mieluşeaua Ta, lisuse, Haritina, strigă cu glas 
mare: pe Tine, Mirele meu, te iubesc şi pe Tine căutându-Te mă chinuiesc şi îm- 
preună mă răstignesc şi împreună mă îngrop cu Botezul Tău; și pătimesc pentru 
Tine, ca să împărăţesc întru Tine; şi mor pentru tine, ca să viez pentru Tine; ci, ca o 
jertfă fără de prihană, primeşte-mă pe mine ceea ce cu dragoste mă jertfesc Ţie. 
Pentru rugăciunile ei, ca un Milostiv, mântuiește sufletele noastre. 


(Video) Troparul Sfintei muceniţe Haritina - Interpret: Oulia Simeria: 
https://doxologia.ro/tropare/video-sfanta-mucenita-haritina-tropar 


Ar Dr dr dr dr dr Dr dr de De Dr dr dr de De dr dr A Je dr dr A A 


Xp PP PP 0 IE IP IP 3 E IE IE II IE E XX 


Dr fe Ar Dr De dr dr Dr De dr De Dr De dr dr De de de dr A de dr dr A d 


XP PP 0 E E IE IP IP 3 e E IE II IE E XX 


Vieţile Sfinţilor - Viaţa Sfintei muceniţe Haritina 


Un om de neam bun şi bogat, anume Claudie, cu obiceiuri bune şi cu milostivire 
spre săraci, văzând o copiliță foarte mică al cărei nume era Haritina - care 
rămăsese orfană de părinţi din pruncia ei - s-a milostivit de dânsa şi, luând-o 
acasă, a crescut-o ca pe fiica sa şi a iubit-o ca pe firească lui copilă, căci cu 
adevărat avea de ce să o iubească. 


Ajungând în vârstă, s-a arătat nu numai de o frumuseţe deosebită a chipului, ci şi 
cu podoaba obiceiurilor bune, fiind blândă, smerită, ascultătoare, tăcută, curată la 
suflet şi înţeleaptă. Însă cel mai important lucru era credinţa ei în Hristos, a cărui 
roabă şi mireasă a devenit; crezând în EI, s-a aprins cu multă dragoste şi s-a făcut 
mireasa Lui, păzindu-şi fecioria şi petrecând la un loc deosebit în singurătate. 


Stăpânul ei care a crescut-o n-o oprea de la un gând bun ca acesta, ci se bucura de 
viaţa ei cea curată şi sfântă şi de aceea i-a zidit o casă liniştită în care vieţuia, 
învățând ziua şi noaptea Legea Domnului. 

Pe credincioşii care o cercetau îi învăţa povăţuindu-i cu cuvinte folositoare, spre 
mântuire, iar pe cei necredincioşi îi aducea la credință, propovăduindu-L pe 
Hristos. Tuturor le-a fost pildă de credinţă şi de viaţă plăcută lui Dumnezeu. 


In vremea aceea Dioclețian, necredinciosul împărat, a început prigoană mare 
împotriva creştinilor de pretutindeni spre a-i chinui şi mai ales pe aceia care aveau 
o viaţă îmbunătăţită. 


In acea vreme Sfânta Haritina a fost clevetită către Domițian comitele că este 
creştină şi pe mulţi elini îi întorcea la credinţa creştină. 


lar comitele, auzind de acestea, a scris îndată stăpânului ei, poruncindu-i să trimită 
la dânsul pe Haritina. 


Stăpânul ei, citind scrisoarea, s-a mâhnit foarte mult şi îmbrăcându-se în haină 
aspră, plângea pentru dânsa, văzând că nu poate să se împotrivească puterii 
comitelui. Pe cât putea se împotrivea ostașilor care erau trimişi după dânsa şi 
plângând şi, ţinând-o cu mâinile sale, se împotrivea celor ce voiau s-o răpească, iar 
ostaşii o târau spre dânşii. 


Claudie, care îi era ca un tată, nelăsând-o din mâinile sale, îi gonea pe ostaşi, iar 
sfânta, ținută de amândouă picioarele, zicea către stăpânul ei: 


lar ostaşii, mâniindu-se foarte tare, au răpit-o cu sila din mâinile stăpânului ei 
precum lupii o oaie, şi au dus-o la comite, iar Claudie o petrecea cu plângere şi 
zicea: "Pomeneşte-mă la Cerescul Împărat, când vei sta înaintea Lui, în ceata 
sfintelor muceniţe”. 


Fiind dusă Sfânta Haritina la comite, a stat înaintea lui, chemând cu inima sa pe 
Dumnezeu în ajutor. 


lar comitele a întrebat-o: "Oare sunt adevărate cele ce am auzit despre tine, 
fecioară: că eşti creştină şi înşeli pe mulţi, aducându-i la credinţa necurată?" 


Iar Sfânta Haritina a răspuns cu îndrăzneală, zicând: 

Auzind acestea comitele s-a mâniat foarte tare şi a poruncit să fie bătută fără 
cruţare şi apoi să fie pus un lanţ de fier pe grumazul ei şi a trimis-o să fie judecată 
de consul, judecătorul cel nedrept. 


Judecătorul 1-a pus mai întâi în faţă toate uneltele de schingiuire, apoi a grăit către 
dânsa: "Miluieşte-te pe tine singură, mai înainte de a nu fi pierdută cu munci 
cumplite. Primeşte sfatul cel bun şi adu jertfă zeilor nemuritori, pentru că în felul 
acesta vei afla trei mari lucruri folositoare ţie: pe zei îi vei îmblânzi, de la împărat 
vei dobândi daruri şi ţie îți vei păzi frumuseţea cea înflorită a tinereţilor tale, 
întreagă şi neveştejită de muncile cele cumplite”. 


Auzind acestea, muceniţa şi-a ridicat ochii spre cer, căutând iii de di, 
J semi -şi semnul crucii a grăit către i saitul | 


Judecătorul, auzind aceste cuvinte, a început s-o batjocorească şi a porunci ca să-i 
fie tuns capul. lar ea, ca un mieluşel fără glas, tăcea înaintea celui ce o tundea, 
vorbind numai în sine cu iubitul său Mire, rugându-L pe El să-i dea putere să 
suporte cu tărie nevoinţa muceniciei. Apoi, după ce au tuns-o, i-a crescut îndată 
părul pe cap, mai lung şi mai frumos decât cel dinainte. Văzând acest lucru, 
judecătorul s-a umplut de mânie şi a poruncit să i se aducă cărbuni aprinşi, pe care, 
turnându-i pe sfântul ei cap, a ars-o foarte tare. Apoi a turnat oţet peste trupul ars, 
înmulţindu-i cumplitele dureri. 


Iar Sfânta răbda şi se ruga lui Dumnezeu, zicând: | 

După rugăciune, a simţit o uşurare în dureri şi mulțumea lui Dumnezeu. Însă 
schingiuitorul n-a încetat a abate asupra ei chinuri şi mai mari, căci înfierbântând 
în foc ţepuşe de fier, i-a înfipt în pieptul ei, apoi i-a ars coastele cu lumânări 
aprinse. lar ea, neluând în seamă focul cel material, se aprindea mai mult cu văpaia 
dragostei dumnezeieşti şi nu înceta a mărturisi cu inima şi cu gura numele lui lisus 
Hristos. 


După acestea chinuitorul a osândit- -0 să fie înecată în mare. gi S/ujitorii i au 


Și, ducând-o la mare, îi legară o piatră grea de grumaz şi o aruncară în adâncul 
mării. Făcându-se aceasta, îndată piatra s-a dezlegat şi s-a afundat în mare, iar 
sfânta, întărindu-se cu puterea Celui Preaînalt, în chip nevăzut, stătea deasupra 
mării mergând în picioare pe apă, ca şi cum marea ar fi fost un drum de piatră şi 
ieşind la mal s-a dus înaintea judecătorului şi i-a zis: 


lar judecătorul, văzând-o că a ieşit vie din mare, s-a mirat şi tăcea umilit. Apoi, 
venindu-şi în fire, judecătorul zicea că este vrăjitoare şi cu ajutorul vrăjilor a ieşit 
vie din mare şi a poruncit celor care erau de față s-o apuce şi s-o lege goală de o 
roată, iar sub roată au înfipt unelte de fier ascuţite, cuțite şi săbii şi au turnat 
mulţime de cărbuni aprinşi, apoi a poruncit muncitorilor să întoarcă roata pe care 
era legată sfânta, ca în felul acesta trupul ei să fie zdrobit de uneltele ascuţite de 
sub roată şi să fie ars de cărbunii cei aprinşi şi astfel durerea să fie îndoită. 


Incepând slujitorii a chinui pe sfântă, îndată roata a stat nemişcată şi mâinile 
slujitorilor au slăbit, iar cărbunii aprinşi s-au stins şi sfânta a rămas nevătămată, 
pentru că îngerul Domnului apăra şi păzea pe mireasa lui Hristos. 


Judecătorul s-a umplut de mai mare mânie şi a poruncit să-i scoată unghiile 
mâinilor şi picioarelor, apoi să-i zdrobească toţi dinţii, iar ea a răbdat toate acestea 
cu multă bărbăţie. 


După toate acestea s-a gândit nelegiuitul să-i necinstească fecioria şi a poruncit să 
fie chemată mulțime de oameni neruşinaţi şi să fie dată lor spre necinstire. lar ea, 
auzind ce plănuia nelegiuitul judecător, a zis: 

Zicând acestea şi-a înălțat mâinile şi şi-a ridicat ochii în sus, rugându-se 
din toată inima lui Dumnezeu ca s-o izbăvească din mâinile necuraţilor. Și, fiind 
acolo desfrânaţii aceia, pe când voiau s-o ia, îndată ea şi-a dat curatul şi 
nevinovatul său suflet în mâinile Dumnezeului ei şi trupul ei cel fecioresc a rămas 
mort în mijlocul acelor nelegiuiţi plini de poftă necurată. 


Judecătorul, văzând pe sfânta moartă, a poruncit ca trupul ei să fie pus într-un sac 
şi, umplându-l cu nisip, să-l arunce în mare. Astfel, au înecat-o în adâncul mării pe 
sfânta moartă, pe ea care, când era vie, umbla pe deasupra apelor. lar după trei zile, 
ridicându-se valurile mării, au scos-o la mal, neavând nici o stricăciune din pricina 
apei. 


miam 


Claudie, care o crescuse pe sfântă ca pe fiica sa, luând cinstitul şi prea chinuitul ei 
trup, cu plângere şi cu bucurie, l-a dat cuvincioasei îngropări, slăvind pe 
Mântuitorul Hristos, care S-a născut din prea curata Fecioară, căruia şi de la noi să- 
I fie cinste şi slavă, în veci. Amin. 

Sinaxar - Pomenirea Sfintei muceniţe Haritina 


În această lună (octombrie), în ziua a cincea, pomenirea Sfintei muceniţe Hari- 
tina. 


Aceasta a fost pe vremea împăratului Dioclețian si a lui Dometie comitul, slujnică 
fiind a unui oarecare Claudie, de care aflând comitul că este creştină, a scris 
stăpânului ei să o trimită la dânsul să-i facă cercetare, căci este creştină şi întoarce 
pe mulţi la credinţa creştinească. 


Iar stăpânul său întristându-se s-a îmbrăcat cu sac şi o plângea, iar ea mângâindu-l 
îi zicea: "Nu te mâhni, domnul meu, ci te bucură, că şi pentru păcatele mele şi 
pentru ale tale voi fi socotită jertfă bine primită lui Dumnezeu". 


Deci zicând şi el: "Pomeneşte-mă şi pe mine la Cerescul Împărat”, o trimise la 
comitul, la care sosind şi pe Hristos mărturisind, i-au ras capul, i-au turnat pe cap 
Jăratic de cărbuni aprinşi şi cu frigări de fier înroşite i-au împuns sânii şi coastele, 
apoi i-au legat o piatră grea şi au aruncat-o în mare şi ieşind vie s-a arătat iarăşi 
comitului şi mult chinuind-o şi scoţându-i unghiile de la mâini şi de la picioare din 
rădăcină şi dinţii, şi-a dat duhul la Dumnezeu. 

Diac. George Aniculoaie - Sfintele muceniţe Haritina şi Mamelta 


Sfintele muceniţe Haritina şi Mamelta 


Sfânta muceniţă Haritina lucra în casa lui Claudiu, un om bogat şi bun la suflet, dar 
păgân. Deşi rămăsese orfană de ambii părinţi şi fusese crescută de Claudiu, ea nu 
uitase de credinţa în Mântuitorul lisus Hristos pe care o primise de la mama sa. 


In anul 303, când a început persecuția împăratului Dioclețian împotriva creştinilor, 
Haritina a fost dusă înaintea judecătorului împărătesc Domițian. 


Fiind supusă supliciilor, Sfânta muceniţă Haritina nu a renunţat la credinţa creştină, 
mărturisind cu putere pe Domnul nostru lisus Hristos. A suferit moarte martirică, 
iar trupul ei a fost îngropat creştineşte de păgânul Claudiu. 

2% 3% 2 
Astăzi pomenim şi pe Sfânta muceniţă Mamelta ( 344) care a trăit în Persia şi a 
fost preoteasă a zeiţei Artemida (Artemis). Avea însă o soră creştină cu care vorbea 
adesea despre credinţa în Mântuitorul lisus Hristos. În cele din urmă s-a dus la 
episcopul oraşului şi s-a botezat, însă păgânii au ucis-o cu pietre. 

Arhid. Ştefan Sfarghie - Sinaxar - Sfânta muceniţă Haritina; Sfinţii cuvioşi 
Daniil şi Misail de la Mănăstirea Turnu 


5 octombrie 


Sfânta Muceniţă 
Flaritina 


Sfânta Haritina a trăit pe vremea lui Dioclețian (284-305) şi a comitelui Dometie. 
Rămasă orfană de tânără, a fost luată ca slujnică în casă de un om bun şi milostiv 
pe care-l chema Claudiu. Acela a crescut-o pe Haritina ca pe fiica sa, mai ales că ea 


era blândă, smerită, ascultătoare, tăcută şi înțeleaptă. 


Aflând comitele că ea este creştină, a scris stăpânului ei să o trimită la el pentru 
cercetare, dar Claudiu nu dorea să o dea pe mâna ostaşilor. 


Insă ea îi zicea: „Nu te mâhni, domnul meu, ci te bucură că mă voi socoti jertfă lui 
Dumnezeu”. 


Deci, zicând el: „pomeneşte-mă şi pe mine la cerescul Împărat”, o trimise pe ea cu 
ostaşii la dregător. 


Deci, mărturisind Sfânta Haritina cu mult curaj pe Hristos, i-au ras capul şi i-au 
turnat pe creştet jăratec. Iar cu ţepuşe de fier înroşite în foc i-au împuns tot trupul. 
Apoi i-au legat o piatră de moară de gât şi au aruncat-o în mare, dar a ieşit din apă 
nevătămată. Pentru aceasta şi mai mult au chinuit-o până când fericita şi-a dat 
duhul în mâinile Domnului. 


548 2 ae 
Astăzi Biserica noastră îi pomeneşte şi pe Sfinţii cuvioşi Daniil şi Misail. Ei s-au 
născut în a doua jumătate a sec. al 16-lea în părţile Olteniei. Amândoi au lăsat casă, 

părinţi, fraţi, rude şi prieteni şi au intrat în Mănăstirea Cozia, unde vieţuiau în 
ascultare, smerenie şi aspre nevoinţe. 


Nu după mult timp au fost tunşi în monahism, iar cuviosul Daniil s-a învrednicit de 
harul preoţiei, devenind duhovnicul mănăstirii. Mai târziu, Daniil împreună cu 
Misail au plecat să vieţuiască în pustie, dincolo de „Turnul lui Traian”, în ţinuturile 
Muntelui Cozia. 


In pustnicie fiind, posteau şi se rugau, ajungând să cunoască Psaltirea pe de rost. 
Acolo au ridicat o biserică din lemn care s-a numit Schitul Turnu. 


La cuviosul Daniil se spovedeau toţi pustnicii din împrejurimi, chiar şi Sfinţii Neo- 
fit şi Meletie. 


Sfinţii cuvioşi Daniil şi Misail au fost înmormântați lângă altarul bisericuţei lor, iar 
în 1676, mitropolitul Varlaam al Țării Româneşti le-a mutat sfintele moaşte la 
temelia bisericii din piatră zidită acolo de el. Sfântul Sinod al Bisericii noastre i-a 
canonizat pe aceşti Sfinţi români în anul 2016. 

Iulian Dumitraşcu - Calendar Ortodox - Sfânta muceniţă Haritina; Sfinţii 
cuvioşi Daniil şi Misail de la Mănăstirea Turnu 


Sfântul Sinod al Bisericii Ortodoxe Române reunit joi, 25 februarie 2016, în 
şedinţă de lucru la Reşedinţa Patriarhală a hotărât canonizarea Sfinţilor cuvioşi 
Daniil şi Misail de la Mănăstirea Turnu, având ca zi de prăznuire data de 5 octom- 
brie. 


În decursul veacurilor creştine, numeroşi sihaştri s-au nevoit pe Muntele Coziei. 
Aceşti plăcuţi ai lui Dumnezeu au mers departe de lume, în sihăstria munţilor, 
întocmai marilor nevoitori ai Bisericii, devenind călugări desăvârşiţi, iubitori de 
nevoinţă şi de viaţă pustnicească. 


Ei se pregătiseră din vreme în post şi rugăciune, în ascultare şi citirea dumne- 
zeieştilor Scripturi, ajungând să cunoască Psaltirea pe de rost. Alţii se rugau cu 
Rugăciunea lui lisus în desăvârşită linişte şi ascultare, nevoindu-se singuri ani 
îndelungaţi. 


La început şi-au construit bordeie, iar apoi şi-au săpat chilii în stânca muntelui, 
unde au trăit în post şi rugăciuni neîncetate, răbdând frigul, suferinţele şi ispitele de 
tot felul de la viclenii diavoli. Sfinţenia vieţii lor s-a făcut cunoscută multor 


Ar Dr dr dr dr de Dr dr de De Dr dr dr de De dr dr A Je dr dr A A 


Xp PP PP 0 E E IE IP IP 3 E IE IE II IE E XX 


Ar De De e De Dr De e De De de De Dr Dr De De De De e de de e Ar A d 


XP PP 2 0 E 3 IP IP 3 5 E IE II IE E XX 


călugări şi creştini, devenind adevărate pilde de rugăciune, nevoinţă şi vieţuire în 
Mântuitorul Hristos. 


1. Sfinţii cuvioşi pustnici Daniil şi Misail s-au născut în a doua jumătate a veacului 
al XVI-lea în părțile Olteniei. Amândoi, încă din tinereţile lor, erau iubitori de 
nevoinţe pentru Dumnezeu şi doritori de viaţă sfântă, având o fierbinte dragoste 
către Mântuitorul lisus Hristos şi către prea curata Sa Maică. 


Drept aceea, ascultând de porunca cea sfântă a Domnului: Cel ce voieşte să vină 
după Mine să se lepede de sine să-şi ia crucea sa şi să urmeze Mie, au lăsat casă, 
părinţi, fraţi, rude şi prieteni, şi au intrat în Mănăstirea Cozia ca fraţi, vieţuind în 
ascultare şi smerenie, urmând pe Fiul lui Dumnezeu, cel ce s-a făcut ascultător 
Tatălui pentru noi, până la moartea pe cruce. 


Ei au deprins taina nevoinţelor, dobândind darul rugăciunii şi al iubirii de Dumne- 
zeu. Deci, parcurgând după rânduială, toate încercările duhovniceşti, s-au supus 
poruncilor starețului lor şi ale fraţilor, fiind exemple vii de nevoinţă întru toate. Nu 
mult după ce au intrat în mânăstire, pentru multele lor osteneli şi pentru râvna lor 
după Dumnezeu, s-au făcut vrednici de mult dorita schimă a călugăriei, primind 
tunderea de la egumenul lor. 


Cuviosul Daniil, fiind cunoscător al Sfintelor Scripturi şi al învățăturilor Sfinţilor 
Părinți, dar având şi viaţă vrednică şi iscusinţă în viaţa călugărească, a fost 
învrednicit de harul preoţiei. Deci, ajuns ca făclia în sfeşnic, prin viaţă smerită şi 
curată, s-a făcut repede cunoscut de părinții din mânăstire, care şi l-au ales 
duhovnic şi povăţuitor pe calea mântuirii. Printre cei care se mărturiseau la 
cuviosul Daniil a fost şi vrednicul de pomenire, fericitul Misail, care 1-a devenit şi 
ucenic duhovnicesc. 


Primind ascultarea de duhovnic, Sfântul Daniil a început şi mai cu osârdie a se 
nevoi, mergând din putere în putere şi sporind întru faptele cele bune, chip şi pildă 
făcându-se tuturor. După o vreme, dorind împlinire duhovnicească şi arzând de 
dragostea cea dumnezeiască, au hotărât să părăsească viaţa de obşte şi să meargă în 
pustnicie. 


Primind binecuvântare de la stareţul lor, au mers dincolo de Turnul lui Traian, în 
ținuturile Muntelui Cozia, unde şi-au săpat chilii în stânca muntelui lângă izvoarele 
de apă ale pădurii liniştite. Multe au fost ispitele cuvioşilor, însă nici una n-a biruit 
setea lor de rugăciune, de linişte şi de osteneli. 

Sub acoperământul Maicii Domnului, în jurul cuvioşilor s-a adunat o mică obşte de 
frați nevoitori întru rugăciunea neîncetată, în privegheri, post şi în citirea cărților 
folositoare de suflet. 


De aceea, fericiții Daniil şi Misail au ridicat o biserică de lemn pentru trebuinţele 
lor, în cinstea Intrării în biserică a Preasfintei Născătoare de Dumnezeu. Cuviosul 
Daniil era duhovnic al tuturor pustnicilor din împrejurimi, la el spovedindu-se, 
după tradiție, şi Sfinţii sihaştri Neofit şi Meletie. 


Aceştia coborau din când în când, mai cu seamă în duminici şi sărbători, pentru a 
se spovedi şi pentru a se împărtăşi la Sfânta Liturghie săvârşită în acest schit, care, 
aflându-se în apropierea vechiului turn roman, s-a numit Schitul Turnu. 


Spre sfârşitul vieţii, cuviosul Daniil, a dat părinților care se nevoiau acolo rându- 
ieli de viaţă pustnicească, apoi, cunoscându-şi mai înainte sfârşitul, le-a pus povă- 
ţuitor în locul lui pe ucenicul său, cuviosul Misail. 


Amândoi fericiții, Daniil şi Misail, după trecerea la cele veşnice, în prima jumătate 
a veacului al XVII-lea, au fost îngropaţi lângă altarul bisericuţei lor. 


Când, în anul 1676, mitropolitul Varlaam al Ţării Româneşti a construit la schit o 
nouă biserică, de piatră, a aşezat sfintele moaşte ale cuvioşilor Daniil şi Misail la 
temelia altarului bisericii celei noi. 


Astfel, cuvioşii Daniil şi Misail, avva şi ucenicul, s-au arătat vase alese ale Duhului 
Sfânt, înscriindu-se în rândul Sfinţilor cuvioşi sihaştri români, ca purtători de 
daruri duhovniceşti şi luminători prin vieţuirea sfântă. 


2. Sfânta muceniţă Haritina lucra în casa lui Claudiu, un om bogat şi bun la suflet, 
dar păgân. Deşi rămăsese orfană de ambii părinți și fusese crescută de Claudiu, ea 
nu uitase de credinţa în Mântuitorul lisus Hristos pe care o primise de la mama sa. 


In anul 303 a început persecuția împăratului Dioclețian împotriva creştinilor. Hari- 
tina a fost dusă înaintea judecătorului împărătesc Domițian. 


Fund supusă supliculor, Sfânta muceniță Haritina nu a renunţat la credinţa creștină, 
mărturisind cu putere pe Domnul nostru lisus Hristos. A suferit moarte martirică, 
iar trupul ei a fost îngropat creștineşte de păgânul Claudiu. 

Proloagele din 5 octombrie 


Luna octombrie în 5 zile: Pomenirea Sfintei muceniţe Haritina (304). 


Aceasta a trăit în vremea împăratului Dioclețian şi a comitelui Dometie. Rămasă 
orfană de părinţi, copilă, în foarte tânără vârstă fund, Haritina a fost luată, ca 
slujnică în casă, de un om bun şi milostiv, Claudie cu numele, care a crescut-o ca 
pe fiica sa şi a îngrijit-o ca pe firescul său copil. Şi avea de ce s-o îngrijească astfel, 
că era blândă, smerită, ascultătoare, tăcută, curată şi înţeleaptă, dar, mai ales, ea era 
creştină în ascuns şi, crezând, s-a jurat să fie toată viaţa mireasa lui Hristos. Şi se 
bucura Claudie de viaţa ei curată şi sfântă. lar ea în cămara ei, pe cei ce o cercetau 
îi învăţa Legea Domnului, ziua şi noaptea, aducând pe mulți necredincioşi la 
credinţă şi fund tuturor pildă. 


Deci, aflând comitele că este creştină, a scris stăpânului ei să o trimită la dânsul, 
pentru cercetare. lar Claudie nu vroia să o dea pe mâna ostaşilor. 


Dar ea îi zicea: "Nu te mâhni, domnul meu, ci te bucură că mă voi socoti jertfă lui 
Dumnezeu şi pentru păcatele tale şi pentru ale mele”. 


Deci, zicând el: "Pomeneşte-mă şi pe mine la cerescul Împărat", o trimise pe ea cu 
ostaşii la dregător. 


Și, sosind ea înaintea acestuia şi pe Hristos mărturisind, i-au ras capul şi i-au turnat 
pe cap Jeratic de cărbuni vii. Şi, cu frigări de fier înroşit în foc, i-au împuns pieptul 
şi coastele. Apoi, i-au legat de gât o piatră grea şi au aruncat-o în mare. ȘI, ieşind 
vie, s-a arătat iarăşi comitelui, care mult a chinuit-o, scoţându-i din rădăcină 
unghiile de la mâini şi de la picioare şi dinţii, după care Sfânta şi-a dat duhul la 
Dumnezeu. 

Intru această zi, vedenia lui Cosma monahul, înfricoşătoare şi de folos 


Întru al treisprezecelea an al împărăției lui Roman (950-963), care ocârmuia cu 
cinste împărăţia romanilor, se afla în Constantinopol un oarecare om, Cosma, unul 
din cei ce slujeau la iatacul lui Alexandru (acesta fusese împărat cu puţin mai 
înainte, ca unul ce era fiu al lui Vasile Macedoneanul şi frate al lui Leon cel 
înţelept). Şi era unul din cei mai de încredere slujitori. Acesta, alergând la viaţa 
călugărească, a fost făcut egumen călugărilor şi se afla la mănăstirea de pe apa 
Sangarului. 


Deci, trecând câţiva ani, i s-a întâmplat să cadă într-o boală foarte grea, şi a zăcut 
multă vreme, peste cinci luni, şi s-a întâmplat într-o zi, pe la trei ceasuri, să se 
trezească puţin şi, venindu-şi în fire, s-a sculat încetişor din pat şi a şezut sprijinit, 
şi de o parte şi de alta de cei din casă. Şi, aşa sprijinit, o vedenie a avut. Și era 
mintea lui dusă, iar ochii pironiţi în sus, la podul casei, de pe la ceasul al treilea 
până la al noulea, iar gura lui şoptea cuvinte neîncheiate şi neînţelese. Şi, întru 
aceste ceasuri ce s-au zis mai sus, mai venindu-şi oarecum în fire, a cerut de la cei 
ce erau cu dânsul două bucăţi de pâine uscată, zicând: "Daţi-mi cele două bucăţi de 
pâine ce am luat de la bătrânul". Şi, zicând acestea, îşi băgă mâinile în sân, pipăind 
ŞI cercetând cele ce căuta. lar unii din cei ce stau acolo, socotind că va fi fost vreo 
nălucire şi nu o vedenie, se rugau să le spună şi lor această mare taină, zicându-i: 
"Spune, părinte şi nu suferi să nu ne foloseşti, unde ai fost vreme de atâtea ceasuri? 
Și la ce vedenii îţi suiseşi gândul? Şi cu cine vorbeai, mişcându-ţi buzele"? Iar el, 
văzându-i pe ei foarte întristaţi şi plânşi, a zis: "Încetaţi fiilor, că de va da Domnul 
să-mi vin în fire, voi plini cererea voastră." 


Deci, când s-a făcut dimineaţă, s-a strâns la dânsul toată obştea frăţească şi a 
început el a povesti aşa: "De voi vrea să mi le amintesc iarăşi, toate câte una, cu 
gândul meu, părinților şi fraților, şi să le povestesc cu amănuntul, aceasta ar trece 
peste mintea şi limba omenească, ci, numai câte voi ţine minte şi voi putea să 
povestesc, aceasta vă voi povesti. Acolo, unde şedeam pe patul meu, sprijinit de 
doi frați, mi se păru că vedeam în partea stângă mulțime de măscărici, ce nu 
semănau a oameni, cu obraji negri; şi negreaţa nu era la toţi la fel, ci la unii mai 
multă, la alţii mai puţină. Şi unii erau cu obraji schimonosiţi, alții cu vânătăi la 
ochi, alţii însemnați cu sânge, având căutătură groaznică şi sălbatică, unii cu buze 
umflate, alții cu buzele vinete, la unii buzele de sus, la alţii buzele de jos, aceştia, 
deci, veneau şi se apropiau de patul meu şi se nevoiau să mă ia de la voi, şi, 
văzându-vă că staţi împrejurul meu, mi se părea că nu-mi era prea mult frică şi că 
nu mă temeam de apropierea lor Apoi, nu ştiu cum, am rămas fără voi şi singur şi 
am fost cuprins de dânşii şi au cutezat de m-au luat. Deci, unii mă trăgeau legat, 

înainte, alţii mă împingeau înapoi, unii de o parte, alţii de altă parte şi mă strângeau 
tare şi aşa m-au dus la o râpă foarte mare, lăţimea ei nu era mai mult decât o 
aruncătură de piatră, iar adâncimea, până la tartar, şi mă trăgeau cu sila la acea 
râpă. ŞI era către râpă o cărăruie foarte îngustă, atât cât nici o urmă de picior nu 
încăpea. 


Deci, pe acea cărăruie strâmtă mă trăgeau şi cu mă lăsam tot spre partea dreaptă, de 
mă cumpăneam ca nu cumva să scap, să cad în acea prăpastie adâncă peste seamă. 
Și, în prăpastie se vedea un râu, care curgea cu mari căderi, sunând. Deci, trecând 
cu multă groază acea cărăruie strâmtă, se făcea că mergeam spre partea răsăritului, 
şi am aflat o poartă mare, deschisă, la capătul prăpastiei. Acolo şedea un om mare, 
ca un uriaş negru şi groaznic la chip, ai cărui ochi erau strâmbaţi şi foarte mari şi 
sângeraţi şi lăsa dintr-înşii pară de foc multă şi fum din nări; iar limba lui spânzura 
afară din gură de un cot, iar mâna lui cea dreaptă era uscată de tot, iar cealaltă era 
umflată, ca un stâlp gol, şi foarte întinsă. Şi cu aceasta apuca pe cei osândiţi de-i 
arunca în acea prăpastie. Şi strigau toţi câţi erau osândiţi în acea prăpastie: "Vai, 
vai!" 


Deci, apropiindu-mă eu de acel om înfricoşător şi groaznic, el strigă tare către cei 
ce mă duceau, zicând: "Acesta este prietenul meu, tinzându-şi mâna cu poftă să mă 
apuce". lar eu, de frică înspăimântându-mă, mă cutremuram şi mă trăgeam înapoi 
şi îndată se arătară doi bărbaţi, precum i-ar fi trimis cineva, oameni bătrâni şi 
CUVIOŞI, care socoteam să fie Andrei şi loan, Sfinţii apostoli, asemănându-i după 
chipul lor de pe sfintele icoane. Pe aceştia, văzându-i acel scârnav şi groaznic 
uriaş, îndată se trase şi se ascunse. Deci, luându-mă după aceşti doi bătrâni şi 
trecând prin porțile ce s-au zis mai sus, ca şi prin oraşul care era între porți, am 
ieşit la un loc şes, unde erau nişte aşezări foarte frumoase şi, ajungând până la locul 
unde se sfârşea acea câmpie, am ieşit la o vale cu pajişte verde, a cărei frumuseţe şi 
daruri ce avea, este peste putință a le povesti, şi a le arăta prin cuvinte. lar în 
mijlocul ei şedea un bătrân, om foarte luminat la faţă şi de cinste, având împrejurul 
lui mulțime de copii, ca nisipul mării. Atunci, pierindu-mi frica, întrebam cu 
smerenie pe cei ce mă purtau, cine este bătrânul acela? Şi ce era acea mulţime 
nenumărată, dimprejurul lui? Şi ei ziseră: "Acesta este Avraam şi sânul lui Avraam 
de care ai auzit." Şi îndată, ducându-mă ei, mă închinai cu plecăciune şi sărutai pe 
acel ce ziceau ei că este Avraam. ȘI iarăşi, mergând noi mai înainte şi sfârşind 
calea, am aflat o livadă foarte mare de măslini, în care, precum mi se părea, erau 
mai mulți pomi decât stelele cerului. Şi la fiecare pom era un cort şi un pat sub cort 
şi pe fiecare pat era un om, între care am cunoscut pe mulţi din cei ce se aflau la 
curtea împărătească şi pe mulți din oraş, şi pe unii din ţărani, încă şi pe unii din ai 

mănăstirii noastre. Şi aceştia, pe care i-am cunoscut, sunt toți morți de mai multă 
vreme. 


Deci, gândind eu ca să întreb ce era livada aceea de măslini, aşa de mare şi 
minunată, bătrânii, chiar înainte de întrebarea mea, au zis: "Te întrebi, ce este 
această mare şi preaînfrumuseţată livadă de măslini? Şi ce sunt acestea toate câte 
sunt într-însa? Acestea sunt cele pe care le auzi: "Multe lăcaşuri sunt la Tine, 
Doamne, împărțite tuturor după vrednicie, după măsura bunătăţilor”. lar, după acea 
livadă de măslini, era o cetate, a cărei frumuseţe, şi felurime de culori, încheietura 
şi tocmirea zidurilor, este cu neputinţă cuiva a le povesti. Însă, erau douăsprezece 
caturi împrejurul întregului zid, ca douăsprezece brâie, împodobite cu cele 
douăsprezece pietre scumpe. Şi fiecare brâu din acestea era întreg făcut dintr-o 
piatră şi fiecare brâu îşi făcea înconjurarea sa; şi ce trebuie să spun, este netezitură 
zidului, bună alcătuire şi tocmirea ce era în toate. Şi în zidul acela erau porţi cu 
amestecătură de aur şi de argint. Şi de la porţi înlăuntru era pardoseală de aur şi 
casă de aur, cu scaune de aur şi cu mese de aur şi toată cetatea era plină de lumină 
nepovestită, plină de mireasmă, plină de bucurie, prin care trecând, n-am văzut nici 
om, Nici vită, nici pasăre zburătoare, nici alt nimic din câte se mişcă pe pământ şi 
în văzduh. lar către marginile cetăţii aceleia erau zidite curți minunate, împărăteşti. 
Și la intrarea curților era o încăpere lungă, cât ai asvârli cu o piatră. Şi din 
marginea încăperii până la cealaltă margine, era întinsă o masă de marmură, înaltă 
cât se rezema omul şi plină de oaspeţi ce şedeau şi toată casa era plină de o lumină 
de nedescris, de bun miros şi de daruri. lar în fundul încăperii era o scărişoară 
învârtită, ce ieşea într-un foişor foarte desfătător, care se vedea de la masă. 


De aici, plecând, se iviră dinafară doi tineri luminaţi la faţă ca fulgerul şi plini de 
toată strălucirea. Şi ziseră bătrânilor, celor ce mă ţineau: "Să stea şi acesta la 
masă". Şi îndată, cum ziseră, arătară şi locul la care bătrânii, aducându-mă, m-au 
aşezat, iar ei rămaseră de o parte. Şi tinerii intrară până în casa cea mai dinlăuntru, 
de la fereastra Soarelui. Și, zăbovind ei, cu mă uitam şi luam aminte la masa aceea 
şi cunoşteam mulți prieteni din cei ce şedeau şi din mireni şi din monahii cei din 
mănăstirea noastră, iar unii erau din cei ce se aflau la împărăție. Deci, târziu, după 
aceea, venind iarăşi, acei tineri strigară pe cei doi bătrâni, zicându-le: "Ridicaţi-l pe 
acesta că mult îi plâng fiii lui cei duhovniceşti şi Împăratului i se făcu milă şi va să- 
| lase să petreacă în viaţă cu monahii şi ducându-l pe altă cale, luaţi în locul lui pe 
monahul Atanasie de la Traian. Şi îndată, luându-mă bătrânii, degrabă ieşirăm din 
boltă şi din cetate şi am mers pe altă cale, aflând şapte iezere pline de munci şi cu 
chinuri: unul era plin de întuneric, altul plin de foc, altul cu negură rău mirositoare, 
altul cu viermi şi altele cu tot felul de chinuri şi toate rău pline de mulțime, care 
plângea şi se tânguia cu jale. 

Deci, trecând aceste iezere şi ajungând la un loc puţin mai înainte, am aflat pe 
bătrânul acela ce zicea că este Avraam şi, închinăciune făcându-i iarăşi, l-am 
sărutat. lar el mi-a dat un pahar de aur plin de vin, mai dulce decât mierea şi trei 
bucăți de pâine uscată, din care una am muiat-o în vin şi, precum mi se pare, am 
mâncat-o şi am băut şi vinul tot. Iar celelalte două bucăţi, pe care le ceream ieri, le- 
am băgat în sân. După aceea, peste puţin, iarăşi am mers la locul acela unde şedea 
uriaşul cel negru, ce era peste măsură de înfricoşător şi avea obrazul asemenea cu 
noaptea, care văzându-mă, scrâşnea cu dinţii asupra mea şi-mi zicea cu mânie şi cu 
amar: "De aici mi-ai scăpat, dar de acum înainte nu voi înceta a face tot felul de 
lucrături măiestre împotriva ta şi asupra mănăstirii tale. 


Până aici, fraților, au fost câte am cunoscut şi am ţinut minte de v-am spus. lar cum 
mi-am venit în fire, nimic nu ştiu”. Deci, trecând vedenia aceasta într-acest chip, 
îndată au trimis la mănăstirea lui Traian şi aflară pe monahul Atanasie mort şi-l 
scoteau afară pe o năsălie. Şi, întrebând când a murit, auziră: "A murit ieri, pe la al 
noulea ceas, în ziua în care a văzut părintele Cosma vedenia şi şi-a venit în fire." 
Deci, peste scurtă vreme, aceste două mânăstiri s-au făcut una, fiind aproape una 
de alta, şi, până în ziua de astăzi, se cârmuiesc de acelaşi egumen. Şi, părintele 
Cosma, ce a avut această vedenie, ocârmuind treizeci de ani amândouă mănăstirile, 
a sporit mult aceste mânăstiri, atât cu viaţa cea plăcută lui Dumnezeu a monahilor, 
cât şi cu prinoasele venite din toate părțile, toată îndestularea având, pentru hrana 
lor şi a săracilor. Întru slava iubitorului de oameni Dumnezeului nostru. Amin. 


Întru această zi, cuvânt al Sfântului Andrei, despre furul de morminte. 


În Constantinopol a murit fiica unui dregător, care îşi petrecuse viaţa sa în feciorie 
curată. lar când murea, a rugat pe tatăl său ca să o îngroape pe ea înaintea cetăţii, la 
casa de săraci ce era în via lor. Şi dacă a adormit, luând-o, au dus-o la acel loc şi au 
îngropat-o după obiceiul creştinesc. 


ŞI, într-aceea era un fur de morminte care, dezgropând pe morţi, dezbrăca hainele 
de pe dânşii. Acela, stând pe drum, pândea unde vor îngropa pe acea fecioară. Şi, 
cunoscând mormântul ei, a gândit că, ducându-se noaptea, să o dezgroape şi să ia 
de pe dânsa îmbrăcămintea. 


Deci, s-a întâmplat că mergea într-acolo Sfântul Andrei, făcând el pentru Hristos, 
obişnuitul său mare zel. Şi, cum l-a văzut pe acel fur de morminte, a cunoscut cu 
duhul gândul lui cel rău, şi, vrând să-l abată pe el de la acel lucru, căutând spre 
dânsul cu chip sălbatic, ca şi cum s-ar fi mâniat, i-a zis: "Aşa grăieşte duhul 
Judecăţii, către cel ce răpeşte hainele celor ce zac în morminte: "De acum tu nu vei 

mai vedea soarele, de acum tu nu vei mai vedea ziua, nici față omenească, pentru 
că se vor închide uşile casei tale şi mai mult nu se vor deschide, se va întuneca ţie 
ziua şi nu se va lumina în veci!" 


Iar el, auzind aceasta, n-a înţeles ce grăieşte Sfântul şi, neluând în seamă cele zise, 
s-a dus. 


Dar Sfântul a zis către el: "Deci pleci? Nu fura, că mă Jur pe Hristos, că de vei face 
aceasta, nu vei mai vedea soarele”. 


Iar el, cunoscând ce i-a zis, a început a se mira, cum de îi ştie gândurile lui şi, 
întorcându-se către cel "nebun" pentru Hristos, a început a-i zice: "Cu adevărat eşti 
bolnav, îndrăcitule, şi grăieşti cele neştiute şi ascunse, din tulburarea demonului. 
Dar eu mă voi duce acolo ca să văd ce este adevărat din cuvintele tale." 


lar Sfântul, sărind, a trecut alăturea. Apoi, ticălosul acela, făcându-se seară, a aflat 
vreme prielnică, şi, ducându-se, a prăvălit piatra de pe mormânt şi a intrat într-însul 
şi mai întâi a luat haina cea mai de deasupra şi toată podoaba, că de mult preţ era; 
ŞI, după ce a luat toate, a vrut să plece. Apoi, i-a zis lui gândul: "Foarte bună este şi 
cămaşa; să o iei şi pe ea!". Şi, luând cămaşa de pe fecioară, i-a lăsat trupul gol şi 
vroia să lasă. 


lar fecioara, moartă fiind, din porunca lui Dumnezeu şi-a ridicat mâna sa cea 
dreaptă şi l-a lovit pe el peste obraz şi îndată au orbit ochii lui. 


Și, înspăimântându-se, ticălosul a început a tremura, încât, de frica aceea înce- 
puseră a i se muta fălcile şi dinţii, genunchii şi toate oasele. 


Și, deschizându-şi gura sa, fecioara cea moartă a grăit către dânsul aşa: "Ticălosule, 
nu te-ai temut de Dumnezeu? Nici n-ai gândit că şi tu eşti om? Se cădea ţie să te 
ruşinezi de goliciunea feciorească şi destul îţi era ce mai întâi ai luat, iar cămaşa să 
o fi lăsat pe trupul meu gol. Dar nu m-ai miluit şi cumplit om te-ai arătat mie şi ai 
gândit să mă faci de râs, la a doua venire a Domnului, tuturor sfintelor fecioare. 
Deci, acum, eu te voi face să nu mai furi niciodată, ca să ştii că viu este Dumnezeul 
lisus Hristos, că după moarte este judecată, răsplătire şi pedeapsă. "Şi, aceasta 
zicându-i, fecioară s-a sculat şi, luându-şi cămaşa, s-a îmbrăcat şi, punându-și pe 
sine toate podoabele şi hainele, s-a culcat şi a zis: "Tu, Doamne, pe mine una spre 
nădejde m-ai sălăşuit." Şi aşa, cu pace, a adormit. 

Iar ticălosul acela abia a putut ieşi din mormânt şi, aflând gardul viei, a ieşit la 
calea ce era aproape şi aşa, cercând cu mâinile pe gard, a mers la poarta cetăţii. 


Iar celor ce-l întrebau pricina orbirii lui, el altfel de cum fusese le spunea toate. 
Dar, mai pe urmă, le-a spus toate, pe rând, unui prieten al său. Şi de atunci a înce- 
put a cere milostenie şi aşa se hrănea. 


lar odată, şezând singur, îşi zicea lui însuşi: "Blestemat să fu, gâtule, că pentru tine 
am luat orbirea aceasta." Şi iarăşi zicea: "Cel ce-şi hrăneşte pântecele său să mun- 
cească şi să nu fure, ca să-l hrănească. "Şi îşi aducea aminte de Sfântul Andrei şi se 
mira că a văzut dinainte şi i-a proorocit toate cele ce aveau să i se întâmple lui. 


Și mulţi din vremea aceea, auzind această minune, s-au lepădat de lucrul satanei şi 
s-au făcut mai buni cu fapte şi cu obiceiul, pentru Hristos lisus Domnul nostru, 
căruia Se cuvine slavă, acum şi pururea şi în vecii vecilor. Amin. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Haritina 


Sfânta Haritina a rămas orfană de mică. Ea a fost înfiată de un om de vază şi 
creştin cu credinţa, pe nume Claudie, care a crescut-o ca pe fiica lui adevărată. 


Haritina era smerită şi blândă, ascultătoare şi liniştită. Ea a studiat Legea lui Dum- 
nezeu ziua şi noaptea şi s-a făgăduit pe sine vieţii feciorelnice, de logodnică cre- 
dincioasă lui Hristos. 


Haritina se zidea nu doar pe sine, dar aducea şi alte suflete la Hristos, şi pentru 
aceasta Dometie, eparhul împăratului Dioclețian, a chemat-o la judecată înaintea 
tribunalului. 


EI a întrebat-o: „Este adevărat, tânăro, că fiind creştină tu însăţi, îi mai înşeli şi pe 
alții, ademenindu-i la credinţa ta profană?" 


Haritina a răspuns cu curaj: „Adevăr este că sunt creştină, dar minciună cum că i-aş 
înşela pe alţii; ci mai curând, pe cei înşelaţi eu îi scot la calea adevărului, aducân- 
du-i pe ei la calea Domnului meu Hristos." 


Răul judecător a osândit-o la moarte pe Haritina. Între alte bestiale torturi, ei i-au 
tuns perii capului şi i-au turnat pe creştet cărbuni aprinşi. Dar chiar şi aşa pe ea a 
scăpat-o puterea lui Dumnezeu. Au aruncat-o legată în mare, dar Dumnezeu a 
scos-o la liman. Au legat-o de o roată pe care au început să o rotească, dar îngerul 
Domnului s-a pogorât şi a oprit roata, iar Haritina a rămas neatinsă. 

Depravatul jude a trimis apoi nişte desfrânați care s-o necinstească pe fecioară. 
Temându-se de această dezonoare, Sfânta Haritina s-a rugat lui Dumnezeu ca să ia 
sufletul ei mai înainte ca acele slugi ale diavolului să-i întineze trupul ei feciorel- 
nic. Cum stătea îngenuncheată la rugăciune, sufletul ei a ieşit din trup şi s-a înălțat 
la Împărăţia nemuritoare a lui Hristos. 

Cântare de laudă la Sfânta muceniţă Haritina 


Haritina îngenuncheată stă la rugăciune, 
Trupul ei torturat de răni este plin: 
„Stăpâne Preainalte Doamne, 
Făcătorule Atotmilostive, 

Cu ai Tăi sfinţi mucenici 

mă numără şi pe mine, smerita! 


Stăpâne prea dulce Hristoase, 

Tu pentru mine 

Răstignire pe Cruce ai luat. 

Acum şi eu voiesc să mor pentru Tine, 

Stai aproape de mine, Mântuitorule, 

Căci eu Ție cu trup şi cu suflet m-am închinat. 
Păzeşte trupul meu de necinstirea hulitorului. 
Mai bine ardă-mi-se trupul în foc, 

Mai bine îneacă-se în marea de azur, 

Decât să fie profanat prin faptă de ruşine 
înaintea sfinţilor şi a îngerilor!” 


Stăpânul ruga Haritinei a ascultat, 
Și al ei suflet l-a primit la Sine în Rai. 

Orthodoxwiki - Haritina Romana 


Sfânta muceniţă Haritina Romana sau Haritina din Amisos s-a născut pe timpul 
persecuțiilor împăratului Dioclețian (284-305) şi a fost martirizată în anul 304. 
Pomenirea ei în Biserica Ortodoxă se face pe 5 octombrie. 


Viaţa 


Sfânta muceniță Haritina a fost orfană din copilărie şi a fost crescută, ca pe propria 
lui fiică, de către creșştinul Claudiul cel pios. Copila era foarte smerită, drăguță şi 
sensibilă, şi avea o credinţă foarte puternică. 


Studia poruncile lui Dumnezeu ziua şi noaptea dorind să-şi petreacă toată viaţa în 
feciorie asemenea unei adevărate mirese a lui Hristos. Impărtășea tuturor celorlalți 
dragostea ei pentru Hristos aducându-i pe mulți pe calea mântuirii. 


În anul 302, pe timpul persecuției lui Dioclețian, guvernatorul Dometius a arestat- 
0, supunând-o la chinuri înfricoşătoare, întrucât sfânta mărturisea credinţa ei puter- 
nică în lisus Hristos. Atunci când judecătorul a poruncit ca în cele din urmă sfânta 
să fie violată de către nişte tineri uşuratici, aceasta s-a rugat lui Dumnezeu să-i pri- 
mească sufletul. Și pe când se afla încă în genunchi la rugăciune, trupul ei a rămas 
neînsufleţit, iar sufletul s-a dus către veşnicul Mire Hristos. A murit în anul 304. 


Ar Dr dr dr dr dr Dr dr de De Dr dr d de de dr dr A de dr dr A A 


Xp PP PP 0 E E IP IP 3 IE E IE II IE E XX 


/ 


Ar e Dr Dr Dr dr dr dr dr dr 


Aer De Dr Dr dr de dr dr dr dr dr dr dr dr dr 


A 5/18 octombrie - Pomenirea Sfintei muceniţe Haritina XA 


A publicat pe 18 octombrie 2017 d 


A Marţi, 17 octombrie 2017, începând cu ora 22 00 la Mânăstire „Sfântul mare mu- Ape 
A cenic Iacov persul” s-a săvârşit slujba Privegherii întru cinstea şi pomenirea Sfintei A 
Pr muceniţe Haritina al cărui cinstit cap se păstrează cu evlavie în Sfânta noastră Mâ- d 


Pr năstire. 2 


A Sfânta Haritina a vieţuit în timpul împăratului Dioclețian (284-305). Rămasă orfa- DA 
2 nă de mică, ea a fost crescută de creştinul Claudiu. Pr 


Dometie, dregătorul împărătesc, auzind că Haritina este creştină, a chemat-o la ju- 

/ Mieluşeaua Ta, lisuse, Haritina, strigă cu 
glas mare: pe Tine, Mirele meu, te iubesc 
și pe Tine căutându-Te mă chinuiesc și 
împreună mă răstignesc și împreună mă 
îngrop cu Botezul Tău; și pătimesc 
pentru Tine, ca să împărăţesc întru Tine; 


ci, ca o jertfă fără de prihană, 


mă jertfesc Ție. Pentru rugăciunile ei, ca 

și mor pentru tine, ca să viez pentru Tine; . 
primește-mă pe mine ceea ce cu dragoste 


un Milostiv, mântuiește sufletele noastre. * 

